hotchpotch/miracl-hf-unified huggingface dataset:
వనపర్తి జిల్లా
తెలంగాణలోని 31 జిల్లాలలో వనపర్తి జిల్లా ఒకటి. వనపర్తి జిల్లా అక్టోబరు 11, 2016న ఈ జిల్లా ప్రారంభించబడింది. 
కొత్తగా ఏర్పిడిన ఈ జిల్లాలో ఒక రెవెన్యూ డివిజన్, 14 మండలాలు ఉన్నాయి. 1948వరకు సంస్థాన కేంద్రంగా పనిచేసిన వనపర్తి పట్టణం ఈ జిల్లా పరిపాలన కేంద్రంగా మారింది. ఇందులోని అన్ని మండలాలు మునుపటి మహబూబ్‌నగర్ జిల్లా పరిధిలోనివే.దేశంలో అతిపొడవైన జాతీయ రహదారి ( NH No. 44) జిల్లా గుండా వెళ్తుంది. పెబ్బేరు, కొత్తకోట ఈ జాతీయ రహదారిపై ఉన్న ముఖ్య పట్టణాలు.
శ్రీరంగాపూర్ రంగనాయకస్వామి ఆలయం, ఘన్‌పూర్ కోట, బుద్దారం గండి ఆంజనేయస్వామి, ఏదుల ఎర్రగట్టు ఆంజనేయస్వామి
మేడ్చల్ జిల్లా
మేడ్చల్, జిల్లా తెలంగాణలోని 31 జిల్లాలలో ఒకటి.
2016 అక్టోబరు 11న జరిగిన పునర్య్వస్థీకరణలో ఏర్పడిన ఈ కొత్త జిల్లాలో 2 రెవెన్యూ డివిజన్లు (మల్కాజ్‌గిరి, కీసర), 14 రెవిన్యూ మండలాలు, నిర్జన గ్రామాలు 6తో కలుపుకొని 162 రెవిన్యూ గ్రామాలు ఉన్నాయి.పునర్య్వస్థీకరణలో 6 కొత్త మండలాలు ఏర్పడ్డాయి. ఈ జిల్లాలోని అన్ని మండలాలు పూర్వపు రంగారెడ్డి జిల్లా లోనివే.జిల్లా పరిపాలనా కేంద్రం మల్కాజ్‌గిరి.
జిల్లాలో ఏర్పడిన కొత్త పంచాయితీలుతో కలుపుకొని 61 గ్రామ పంచాయితీలు ఉన్నాయి.
కూకట్‌పల్లిలో జె.ఎన్.టి.యు కళాశాల, బాచుపల్లిలో ఇంజనీరింగ్, టెక్నాలజీ పరిశోధన సంస్థ, దుండిగల్‌లో ఏరోనాటికల్ ఇంజనీరింగ్ సంస్థ,గుండ్లపోచంపల్లిలో మల్లారెడ్డి ఇంజనీరింగ్ కళాశాల ఉన్నాయి
జిల్లాలో 5 శాసనసభ నియోజకవర్గాలు ఉన్నాయి.
సంగారెడ్డి జిల్లా
సంగారెడ్డి, జిల్లా తెలంగాణ రాష్ట్రంలోని 31 జిల్లాలలో ఒకటి. 
ఈ జిల్లా అక్టోబరు 11, 2016న కొత్తగా ఏర్పడింది. సంగారెడ్డి జిల్లాలో 3 రెవిన్యూ డివిజన్లు (సంగారెడ్డి, జహీరాబాద్, నారాయణఖేడ్), 26 రెవిన్యూ మండలాలు, నిర్జన గ్రామాలు (16)తో కలుపుకొని 600 రెవెన్యూ గ్రామాలు ఉన్నాయి.
ఇదివరకు మెదక్ జిల్లా పరిపాలన కేంద్రంగా ఉన్న సంగారెడ్డి పట్టణం ఈ కొత్త జిల్లా పరిపాలన కేంద్రంగా మారింది.ఇందులోని 19 మండలాలు మునుపటి మెదక్ జిల్లాలోనివే.2016లో జరిగిన పునర్య్వస్థీకరణలో భాగంగా 7 కొత్తమండలాలు ఏర్పడ్డాయి.
జిల్లాలో ఏర్పడిన కొత్త పంచాయితీలుతో కలుపుకొని 647 గ్రామ పంచాయితీలు ఉన్నాయి.
బీహెచ్‌ఈఎల్, బీడీఎల్, ఓడీఎఫ్, మహీంద్రా అండ్‌ మహీంద్ర, ఎంఆర్‌ఎఫ్, చార్మినార్‌ బ్రూవరీస్‌క్వార్ట్, ఫెల్డ్‌స్పార్, లేటరైట్, కలర్‌ గ్రానైట్, గ్రావెల్‌గమనిక:* కొత్తగా ఏర్పడిన మండలాలు
సిద్ధిపేట జిల్లా
సిద్ధిపేట జిల్లా, తెలంగాణ రాష్ట్రంలోని 31 జిల్లాలలో ఒకటి. సిద్ధిపేట పట్టణం ఈ జిల్లా పరిపాలన కేంద్రంగా మారింది.
అక్టోబరు 11, 2016న నూతనంగా ఏర్పడిన ఈ జిల్లాలో 3 రెవెన్యూ డివిజన్లు,22 మండలాలు,నిర్జన గ్రామాలు (6)తో కలుపుకుని 381 రెవిన్యూ గ్రామాలు ఉన్నాయి.
జిల్లాలోని 22 రెవిన్యూ మండలాలలో (పాతవి 17 + కొత్తవి 5) పూర్వపు మెదక్ జిల్లాలోనివి పాతవి 13 మండలాలు, పూర్వపు కరీంనగర్ జిల్లా నుంచి 3 మండలాలు, పూర్వపు వరంగల్ జిల్లా నుండి ఒక మండలం మొత్తం 17 పాత మండలాలు కాగా, కొత్తగా ఏర్పడిన మండలాలు పూర్వపు మెదక్ జిల్లా గ్రామాల నుండి 4, పూర్వపు కరీంనగర్ జిల్లా గ్రామాల నుండి ఒక కొత్త మండలంతో కలుపుకొని 5 కొత్త మండలాలతో కొత్త జిల్లాగా అవతరించింది.
జిల్లాలో ఏర్పడిన కొత్త పంచాయితీలుతో కలుపుకొని 499 గ్రామ పంచాయితీలు ఉన్నాయి.
కామారెడ్డి జిల్లా
కామారెడ్డి జిల్లా తెలంగాణలోని 31 జిల్లాలలో ఒకటి.
అక్టోబరు 11, 2016న కొత్తగా అవతరించిన ఈ జిల్లాలో 3 రెవెన్యూ డివిజన్లు (కామారెడ్డి, బాన్సువాడ, ఎల్లారెడ్డి), 22 మండలాలు, 450 రెవెన్యూ గ్రామాలు ఉన్నాయి. 44వ నెంబరు జాతీయ రహదారిపై ఉన్న కామారెడ్డి పట్టణం ఈ జిల్లా పరిపాలన కేంద్రంగా మారింది. ఇందులోని అన్ని మండలాలు మునుపటి నిజామాబాదు జిల్లాలోనివే.
కామారెడ్డి జిల్లా విస్తీర్ణం: 3,667 చ.కి.మీ., జనాభా: 9,74,227, అక్షరాస్యత: 48.49 శాతంగా ఉన్నాయి.
తెలంగాణ ప్రభుత్వ ఉత్తర్వు సంఖ్య GO Ms No 230 Revenue (DA-CMRF) Department, Dated: 11-10-2016 ప్రకారం ఈ విభాగంలలో 22 (ఇరవై రెండు రెవెన్యూ మండలాలు ఉన్నాయి.
మైఖేల్ ఫెల్ప్స్
మైఖేల్ ఫెల్ప్స్ (Michael Phelps, పూర్తి పేరు: మైఖేల్ ఫ్రెడ్ ఫెల్ప్స్ II - Michael Fred Phelps II) (జననం: జూన్ 30, 1985) అత్యధిక వ్యక్తిగత ఒలింపిక్స్ పతకాల రికార్డు సాధించిన ఒక అమెరికన్ స్విమ్మర్. ఇతను మొత్తం 28 ఒలింపిక్స్ పతకాలను సాధించాడు.
విలాసాగరం రవీందర్
విలాసాగరం రవీందర్ వర్థమాన కవి మరియు ఉపాధ్యాయులు.
ఈయన లస్మమ్మ శంకరయ్య దంపతులకు 1971, జూన్ 8 న కరీంనగర్ జిల్లా లోని బెజ్జంకి గ్రామంలో జన్మించారు.
వీరు ఉపాధ్యాయులుగా పనిచేస్తున్నారు. వీరు ప్రవృత్తి కవిత్వం.
2001 మార్చి 19 న వివాహం జరిగింది.
చైనీస్ వికీపీడియా
చైనీస్ వికీపీడియా (Chinese Wikipedia) (చైనీస్ లో: / ) అనేది వికీపీడియా యొక్క చైనీస్ భాష ఎడిషన్. ఈ ఎడిషన్ అక్టోబర్ 24, 2002 లో ప్రారంభమైంది. చైనీస్ వికీపీడియా సరళీకృత చైనీస్ మరియు సాంప్రదాయ చైనీస్ స్క్రిప్ట్ రెండింటిలో అనేక విభిన్న స్క్రిప్ట్ లలో అదే వ్యాసం చూపవచ్చు. ఇది వ్యాసాల యొక్క గణాంకాల ఆధారంగా 15 వ అతిపెద్ద ఎడిషన్. 2016 జూలై 14 నాటికి, ఇది 8,89,003 వ్యాసాలను కలిగివున్నది.
పాపిశెట్టి పల్లె
పాపిశెట్టి పల్లె చిత్తూరు జిల్లా, గుడిపాల మండలానికి చెందిన గ్రామము
190 రామాపురం
190 రామాపురం చిత్తూరు జిల్లా, గుడిపాల మండలానికి చెందిన గ్రామము
రాసనపల్లె
రాసనపల్లె చిత్తూరు జిల్లా, గుడిపాల మండలానికి చెందిన గ్రామము
చలి చీమల పల్లి
చలి చీమల పల్లి చిత్తూరు జిల్లా, గుడిపాల మండలానికి చెందిన గ్రామము
నత్తo
నత్తo చిత్తూరు జిల్లా, గుడిపాల మండలానికి చెందిన గ్రామము
ఆత్మకూరి గోవిందాచార్యులు
ఆత్మకూరి గోవిందాచార్యులు (1895-1973) ప్రముఖ స్వాతంత్ర్య సమరయోధుడు, తెలుగు, ఆంగ్లం, సంస్కృత భాషల కోవిదుడు, పలు గ్రంథకర్త, పత్రికాధిపతి, సంపాదకుడు, శాసన సభ్యుడు.
ఆత్మకూర గోవిందాచార్యులు 1895లో పశ్చిమగోదావరి జిల్లాలోని అగ్రహారగోపవరం గ్రామంలో పుట్టారు. సంపన్నులైన వైష్ణవ బ్రాహ్మణుల కుటుంబంలో, వేంకట కృష్ణమాచార్యులు, సుభద్ర దంపతులకు కుమారునిగా జన్మించారు. ఆయన తెలుగు, ఆంగ్లం, సంస్కృతం అభ్యసించారు. ప్రభుత్వ ఉపాధ్యాయ వృత్తికి శిక్షణ కోర్సును చదవడం ప్రారంభించారు.
ప్రభుత్వోపాధ్యాయ కోర్సు చదవడం ప్రారంభించిన ఆత్మకూరి గోవిందాచార్యులు 1920 అక్టోబర్ 13న గాంధీజీ ఇచ్చిన పిలుపును అందుకుని విద్యాభ్యాసం వదలిపెట్టారు. 1920లో కలకత్తా, నాగపూర్ లలో జరిగిన అఖిల భారత కాంగ్రెస్ సమావేశాలకు హాజరై పశ్చిమ గోదావరి జిల్లా ప్రజల తరఫున గాంధీ సహాయ నిరాకరణను సమర్థిస్తూ మాట్లాడారు. 1921లో ఏలూరులో గాంధీ ప్రబోధించిన జాతీయ విద్యాలయం స్థాపించినవారిలో ఆయన ఆత్మకూరి కూడా ఉన్నారు.
వీరు ఏలూరు నుండి 1924లో సత్యాగ్రాహి అనే పేరుతో ఒక రాజకీయ వారపత్రికను స్థాపించి దానికి సంపాదకులుగా ఉన్నారు.
బి.రమణ (గాయని)
బి.రమణ సినిమా నేపథ్య గాయని. ఈమె యుగళగీతాలు, బృందగీతాలలో ఎక్కువగా పాడినా సోలో పాటలు చాలా తక్కువగా పాడింది. తెలుగు, తమిళ, కన్నడ, మలయాళ, ఒరియా, హిందీ భాషలలో సుమారు వెయ్యి పాటలు పాడింది.
ఈమె స్వస్థలం విజయవాడ. బత్తుల రాములు, నారాయణమ్మ ఈమె తల్లిదండ్రులు. చిన్నప్పటి నుండి ఈమెకు సినిమా పాటలంటే అభిమానం. ఈమె రాజాగారి రత్నారావు వద్ద సంగీతం నేర్చుకుంది.పిమ్మట మద్రాసులో కోకా సత్యవతి వద్ద శాస్త్రీయ సంగీతం రెండేళ్లు అభ్యాసం చేసింది. ఈమె విజయవాడ రేడియో స్టేషన్‌లో పిల్లల కార్యక్రమంలో పాల్గొని పాటలు పాడేది. బాల్యంలో ఈమె పలు పాటల పోటీలలో పాల్గొని అనేక బహుమతులు గెలుచుకుంది. ఒకవైపు సంగీతం నేర్చుకుంటూనే లలిత గీతాల కచేరీలు ఇవ్వసాగింది. రసన సమాఖ్య, అరుణోదయ నాటక మండలి వారి నాటకాలలో పాటలు పాడేది. 1963లో సంజీవని రహస్యం అనే డబ్బింగ్ సినిమాలో పాడటానికి ఈమెకు తొలి అవకాశం లభించింది. ఈమె ఘంటసాల వెంకటేశ్వరరావు, పిఠాపురం నాగేశ్వరరావు, మాధవపెద్ది సత్యం, ఎస్.పి.బాలసుబ్రహ్మణ్యం వంటి గాయకులతో కలిసి కొన్ని వేల కచేరీలు చేసింది. ఇంకా ఈమె భక్తి గీతాలు, లలితా సహస్రనామాలు, క్రిస్టియన్ గీతాలు కేసెట్లలో పాడింది. ఈమెకు ఒక కూతురు. ఆమె పేరు కుసుమ. కుసుమ డబ్బింగ్ ఆర్టిస్ట్‌గా సినిమా రంగంలో పనిచేస్తున్నది.
ఈమె పాటలు పాడిన తెలుగు సినిమాలలో కొన్ని:
డేవిడ్ (మైఖేలాంజెలో)
డేవిడ్ (David) అనేది మైఖేలాంజెలో చే 1501 మరియు 1504 మధ్య సృష్టించబడిన పునరుజ్జీవన శిల్పం యొక్క ఒక కళాఖండం. ఇది 5.17 మీటర్ల (17 అడుగులు) నిలబడివున్న పురుష నగ్న పాలరాతి విగ్రహం. ఈ విగ్రహం బైబిల్ హీరో డేవిడ్ ను సూచిస్తుంది, ఇది ఫ్లోరెన్స్ యొక్క కళకు అనుకూలముగా లోబడి ఉంటుంది.
అమ్మా నాన్న (1966 తెలుగు సినిమా)
అమ్మా నాన్న 1966, డిసెంబర్ 24న విడుదలైన తెలుగు చలనచిత్రం. ఇది "కడువలిన్ కుళందై" అనే తమిళ సినిమా యొక్క డబ్బింగ్ చిత్రం. 
కథానాయకుడైన విశ్వం (కళ్యాణ్ కుమార్) వ్యాపారి, ఫ్యాక్టరీ యజమాని అయిన ఒక సంపన్నుడి ఏకైక పుత్రుడు. విశ్వం పై చదువులు ముగించుకుని విదేశాలనుండి రాగానే కారులో జోరుగా హుషారుగా షికారు చేస్తున్న సమయంలో అందాలరాశి సరోజ (జమున) తారసిల్లుతుంది. అప్పుడే వారి చూపులతోపాటు మనసులు కూడా కలుస్తాయి. అనంతరం సరసాలు, సరాగాలు ప్రారంభిస్తారు. కాని తమ ప్రేమ కథ అడ్డం తిరుగుతుందని వారికి తెలియదు. ఈలోపుగానే అయినవారికి తెలియకుండా రిజిస్టరు వివాహం కూడా చేసుకుంటారు.
నాయకీనాయకుల ప్రేమకథను, స్వార్థానికీ, నైచ్యానికీ ప్రతిరూపమైన ఫ్యాక్టరీ మేనేజరు రత్నం పసిగడతాడు. ఈ జంటను వేరుచేయకపోతే తనకు, తన ఉద్యోగానికి ముప్పు వాటిల్లుతుందని గ్రహిస్తాడు. ఇతడి కుయుక్తులకు విశ్వం మేనత్త సహకరిస్తుంది. తన కూతురు పద్మినిని విశ్వం భార్యగా చేయాలని ఆమె సంకల్పం.
ఒక వ్యాపార ఒడంబడిక మీద సంతకం చేయాలన్న మిషతో విశ్వాన్ని సింహళం పంపిస్తారు. విశ్వం కొలంబో వెళ్ళిన తర్వాత అతని ప్రేమఫలితంగా కడుపు పండిన సరోజను రత్నం ఇంటినుండి తరిమివేస్తాడు. సరోజ ఒక పేదరాలి ఇంటికి చేరుతుంది. అక్కడే బిడ్డను కంటుంది.
విశ్వం కొలంబో నుండి తిరిగి వచ్చిన తర్వాత సరోజ మరణించిందన్న వార్త విని భగ్నహృదయుడై వెర్రివాడుగా మారిపోతాడు. ఇష్టం లేకపోయినా అతడి మెడలు వంచి మేనత్త కూతురుతో పెళ్ళి చేస్తారు.
పేదరాలి ఇంటవున్న సరోజ, పసిపాప ఒకనాడు రత్నం కంట పడతారు. అతనిలో ద్వేషం తిరిగి రగులుకుంటుంది. తల్లి నుండి బిడ్డను కూడా వేరుచేస్తాడు. కాని బిడ్డ అతనికి చిక్కకుండా ఒక అనాథ రక్షకుడైన భారతి సన్నిధికి చేరుతుంది. అతడు ఆ పిల్లవాడిని పెంచుతాడు. అమ్మా నాన్న లేని ఒక పిల్లవాడిని సాకుతున్నందుకు ఆ వూరిలో కొందరు ఆయనపై ఈర్ష్యతో పగబడతారు. ఆ తపస్వి హృదయాన్నే కాక, శరీరాన్ని కూడా గాయపరుస్తారు.
సరోజ నర్సువృత్తిలో ప్రవేశిస్తుంది. విశ్వం అచేతనుడిగా కాలం వెళ్ళబుచ్చుతుంటాడు. డబ్బుకోసం రత్నం కుట్రలు పన్నుతూనే ఉంటాడు. ఈ కుట్రలన్నీ భగ్నమై చివరకు రత్నం నేరస్తుడిగా సమాజం ముందు నిలబడతాడు.
నేరస్తునికి శిక్షతప్పదని నాకు తెలుసు అంటూనే ఎదురుగా వచ్చిన పోలీసులను స్వయంగా ఆహ్వానించి బేడీలను వేయమని చేతులు చాపుతాడు రత్నం.
రత్నం కుట్రలు భగ్నమైనదశలో విశ్వం రెండవభార్య విషప్రయోగం వల్ల మరణిస్తుంది. స్వార్థానికి వంచితురాలైన ఆమె తల్లి ఉన్మాది అవుతుంది. విశ్వం రెండవ భార్య కూతురు తల్లి లేనిదవుతుంది.
విశ్వం, కొడుకు కృష్ణ, తల్లి సరోజ ముగ్గురూ ఆసుపత్రిలో కలుసుకుంటారు.
1966-97లో విడుదలైన చిత్రలు
శివకాశిపురం (వేలేరుపాడు)
శివకాశిపురం, ఖమ్మం జిల్లా, వేలేరుపాడు మండలానికి చెందిన గ్రామము.
ఇది మండల కేంద్రమైన వేలేరుపాడుకు 3 కిలోమీటర్ల దూరంలో ఉంది. ఈ గ్రామం నడిబొడ్డున ప్రసిద్ధ శివాలయం ఉంది.ఇది పోలవరం ముంపు గ్రామాలలో ఒకటి.ఇక్కడి నుండి గోదావరి తీరం ఐదు కిలోమీటర్ల దూరంలో ఉంది
జనాభా (2011) - మొత్తం - పురుషుల సంఖ్య - స్త్రీల సంఖ్య - గృహాల సంఖ్య
భీమ్‌బేట్కా శిలా గుహలు
భీమ్‌బేట్కా శిలా గుహలు ప్రాచీన శిలా యుగం (పేలియోలిథిక్) నాటి పురావస్తు గుహలు. ఈ గుహలు భారతదేశంలో ఆదిమానవుడి ఉనికి తెలియజేస్తున్నాయి మరియు ఈ రకముగా దక్షిణ ఆసియా రాతి యుగం ఆరంభాన్ని కూడా చాటుతున్నాయి. ఈ గుహలు భారతదేశం లోని మధ్యప్రదేశ్ రాష్ట్రం రైసేన్ జిల్లా అబ్దుల్లాగన్జ్ పట్టణానికి సమీపంలోని రతపాని వన్యప్రాణి అభయారణ్యంలో ఉన్నాయి.ఇందులో కొన్ని గుహలో 1,00,000 (1 లక్ష) సంవత్సరాలకు పూర్వం హోమో ఎరక్టస్ అనే ఆది మానవ జాతి నివసించారు. ఈ గుహలలోని కొన్ని రాతి గుహ చిత్రాలు 30,000 సంవత్సరాలకు పై బడినవి. ఈ గుహలు పూర్వం నాట్యం యొక్క ఉనికి కూడా కనబర్చాయి. 2003 లో ఈ గుహలను ప్రపంచ వారసత్వ ప్రదేశాలుగా ఆమోదించబడింది.
బీమ్ బేట్కా (भीमबेटका) అనే పేరు మహా భారతంలోని భీముడు వలన వచ్చింది. భీంబేట్కా అనే పదం భీమ్బౌట్కా (भीमबैठका) నుంచి వచ్చింది అంటే భీముడు కూర్చున్న ప్రదేశం.
యునెస్కో భీమ్ బేట్కా రాతి గుహలను ప్రపంచ వారసత్వ ప్రదేశంగా ప్రకటించింది.1888 లో పురావస్తు శాఖ స్థానిక ఆదివాసీల కథనం ప్రకారం పూర్వం ఈ గుహలు బౌద్దా రామాలని నమోదు చేసింది. తరువాత ప్రముఖ భారతీయ పురావస్తు శాస్త్రవేతైన వీ.ఎస్. వకాన్కర్ రైలులో భుపాల్ కి వెళ్తుండ తాను స్పేన్ మరియు ఫ్రాన్స్ లో చూసిన గుహలను పోలిన వాటిని ఇక్కడ చూసాడు. తరువాత 1957లో వకాన్కర్ తమ బృందంతో కలసి ఈ గుహలు కనుగోన్నాడు.
మొత్తం 750 గుహలు కనుగోనగా అందులో 243 భీమ్ బేట్కా వర్గానికి మరియు 178 లకర్ జువార్ వర్గానికి చెందినవిగా గుర్తించారు.
గుహలోని ఏకశిల పై ఉపయోగించిన రంగుల యొక్క ముడిసరుకుకు బార్కేదా వనరుగా వ్యవహరించింది.
ఒకానోక ఏకాంతమైన రాతి గుహలో ఒక రాతి చిత్రం చెతిలో త్రిశూలం కలగి నృత్యం చూస్తున్న భంగిమలో ఉంది దీనికి డాక్టర్ వకాన్కర్ గారు నటరాజు అని నామకరణం చేసారు. ఈ చిత్రాలు వాతావరణ అవపాతం కోతకు గురై కోంతమేరకు చెరిగిపోయినవి ఇందు కోసం వాటిని సంరక్షించడానికి భారత పురావస్తు శాఖ రసాయనాలు మరియు మైనాన్ని ఉపయోగిస్తుంది.
లారిసా లాటినినా
లారిసా లాటినినా (Larisa Latynina) (జననం: 1934 డిసెంబరు 27) ఒక మాజీ సోవియట్ జిమ్నాస్ట్. 1956 మరియు 1964 మధ్య ఈమె 14 వ్యక్తిగత ఒలింపిక్ పతకాలు మరియు నాలుగు జట్టు పతకాలు గెలుచుకుంది. ఈమె జిమ్నాస్ట్ చే అధిక ఒలింపిక్ బంగారు పతకాల రికార్డు సృష్టించింది. ఈమె మొత్తం 18 ఒలింపిక్ పతకాలతో 48 సంవత్సరాల పాటు (మైఖేల్ ఫెల్ప్స్ 2012 జూలై 31 న ఈమె రికార్డును అధిగమించాడు) అధిక ఒలింపిక్ పతకాలు పొందిన వ్యక్తిగా రికార్డు నెలకొల్పింది.
జగన్నాథ స్వామి
జగన్నాధుడు అంటే జగత్తు (ప్రపంచం)కు నాధుడు అని అర్ధం.  హిందూ దైవమైన ఈ స్వామిని హిందువులు, బౌద్ధులు ఎక్కువగా  పూజిస్తారు.  భారత దేశం లోని ఒడిశా,  చత్తీస్ గఢ్, బెంగాల్, ఝార్ఖండ్,  బీహార్,  గుజరాత్,  అస్సాం,  మణిపూర్,  త్రిపుర  రాష్ట్రాల్లోనూ, బంగ్లాదేశ్ లోని హిందువులు ఎక్కువగా కొలుస్తారు. జగన్నాధస్వామిని విష్ణుమూర్తిగానూ, విష్ణు అవతారమైన కృష్ణుని గానూ భావిస్తారు భక్తులు.  ప్రతీ సంవత్సరం పూరీ క్షేత్రంలోని రత్నవేది (రత్నాల వీధి)లో ఆయన అన్నగారు బలభద్రుడు, చెల్లెలు సుభద్ర లతో కలసి రథయాత్రలో భక్తులకు దర్శనమిస్తారు.
జగన్నాధ స్వామి విగ్రహాన్ని దారువుతో తయారుచేస్తారు. శరీరం, చేతులు మాత్రమే ఉండే ఈ విగ్రహానికి కాళ్ళు ఉండవు. పెద్ద కళ్ళు మాత్రం ఉంటాయి. జగన్నాధుని పూజా కార్యక్రమాలు సాధారణంగా  హిందూ సంప్రదాయ ఆగమాల ప్రకారం కాకుండా భిన్నంగా ఉంటాయి. ఇతర విగ్రహాలను మట్టితోనో, రాతితోనో, ఏదైనా లోహంతోనో చేస్తే ఈ విగ్రహాన్ని మాత్రం చెక్కతో తయారు చేయడం విశేషం. ఈ జగన్నాధస్వామి పూజ, విగ్రహ తయారీ ప్రారంభానికి ఎన్నో కథలు ప్రచారంలో ఉన్నాయి.
నిజానికి వేదాలలో ఈ జగన్నాధస్వామి ప్రస్తావన తక్కువే అని చెప్పాలి. ఈ అవతారం దశావతారల్లో ఒకటి కాదు. కానీ కొన్ని ఒరియా రచనలు 9వ అవతారమైన బుద్ధావతరం బదులు ఈ జగన్నాధ అవతారాన్ని వర్ణించాయి. దాంతో ఆ ప్రాంతంలోనూ, దాని చుట్టుపక్కల ప్రదేశాల్లోనూ ఈ స్వామి ఆరాధన ఎక్కువగా ఉంది.
జగన్నాధస్వామి విష్ణుమూర్తికి అవతారంగా పేర్కొంటుంటారు. వైష్ణవం, శైవం, శాక్తేయం, స్మార్తం, బౌద్ధం, జైనమతాలకు సమానంగా ఒక ప్రత్యేకమైన శాఖగా నిలిచింది ఈ జగన్నాధ ఆరాధన.
పూరీలో ఉన్నది జగన్నాధ దేవాలయాలలో అత్యంత ప్రాచీనమైనది. భారతదేశంలోని హిందువులు తప్పక దర్శించాల్సిన నాలుగు పుణ్యక్షేత్రాల్లో ఒకటిగా పూరీని భావిస్తారు. దానినే చార్ ధామ్ (బద్రీనాధ్, పూరీ, కాశీ, రామేశ్వరం) యాత్ర అంటారు.
జగన్నాధ రథయాత్ర అనేది జగన్నాధస్వామికి చేసే ప్రసిద్ధమైన ఉత్సవం. ఈ యాత్రలో జగన్నాధస్వామితో పాటు ఆయన అన్న బలభద్రుని, చెల్లెలు సుభద్రాదేవిని కూడా పూజించి, ఊరేగిస్తారు. ఈ ఊరేగింపు కోసం విగ్రహాలను గర్భగుడిలో నుంచి బయటకు తీసుకొచ్చి పూరీకి 3 కిలోమీటర్ల దూరంలో ఉన్న గుండిచా గుడి వరకు రథయాత్రగా తీసుకెళ్తారు. ఈ ఉత్సవం మాదిరిగానే ప్రపంచంలోని చాలా జగన్నాధ ఆలయాల్లో కూడా రథయాత్ర చేస్తుంటారు.
జగన్నాధ అంటే లోకానికి నాధుడు అని అర్ధం. ఈ పదం సంస్కృత భాష నుంచి ఉత్పన్నమైంది.
ఈ పదానికి ఒడియాలో "తిరిగుతున్న భూమికి ఆశ్రయం వంటి వాడు" అని అర్ధం కూడా ఉంది.
పెషావర్
పెషావర్ (Urdu: پشاور‎; Pashto: پېښور‎) పాకిస్తాన్ లోని ఖైబర్ పఖ్తూన్ ఖ్వా ప్రావిన్సు రాజధాని. ఖైబర్ పఖ్తూన్ఖ్వాలోకెల్లా ఇది అతిపెద్ద నగరం, 1998 జనగణన ప్రకారం పాకిస్తాన్ లోకెల్లా 9వ అతిపెద్ద నగరం. పెషావర్ మెట్రోపాలిటన్ నగరం, పాకిస్తాన్ కు చెందిన ఫెడరల్లీ అడ్మినిస్టర్డ్ ట్రైబల్ ఏరియాస్ కు పరిపాలన కేంద్రం, ఆర్థిక కేంద్రం. పెషావర్ ఖైబర్ పాస్ తూర్పు కొనకు సమీపంలోని పెద్ద లోయలో, పాక్-ఆఫ్ఘన్ సరిహద్దులో నెలకొంది. పెషావర్ కు నీటి సరఫరా కాబూల్ నది నుంచి, దాని కుడి ఉపనది బారా నది నుంచి లభిస్తోంది.
నమోదైన పెషావర్ చరిత్ర దానిని క్రీ.పూ.539 నాటి నుంచి ఉన్నదని తేలుస్తోంది, దీంతో పెషావర్ పాకిస్తాన్లో అత్యంత ప్రాచీనమైన నగరంగా, దక్షిణాసియా మొత్తం మీదే ప్రాచీనమైన నగరాల్లో ఒకటిగా నిలుస్తోంది.
పెషావర్ ను సంస్కృతంలో "పురుషపురం "అంటారు, దీనికి వాక్యార్థం మనుష్యుల నగరం అనీ, పురుషుల నగరం అనీ అర్థం వస్తుంది.[lower-alpha 1] జెండా అవెస్తాలో వేకెరెత అన్న పేరుతో అహురా మజ్దా సృష్టించిన భూమిపై ఏడు అతి సుందరమైన ప్రదేశాల్లో ఒకటిగా వర్ణితమైంది. బక్ట్రియా ప్రాంతానికి మకుటంలో కలికితురాయిగా, తక్షశిలపై అధికారం ఉన్న నగరం అనీ పేర్కొన్నారు. మధ్య, దక్షిణ ఆసియా ప్రాంతపు ఇతర ప్రాచీన నగరాలతో పాటుగా పెషావర్ శతాబ్దాల పాటు బాక్ట్రియా, దక్షిణ ఆసియా, మధ్య ఆసియా ప్రాంతాల మధ్య వాణిజ్య కేంద్రంగా నిలిచింది. క్రీ.పూ.2వ శతాబ్ది నాటికి  చెందినవని భావిస్తున్న బక్షాళి వ్రాతప్రతిలో వర్గమూలాన్ని కనిపెట్టేందుకు బక్షాళి పద్ధతి వంటివి ఈ ప్రాంతంలో లభించాయి. వీటన్నిటి ఆధారంగా ఇది ప్రాచీన కాలానికి విద్యా కేంద్రం అని చెప్పవచ్చు.
1980ల్లో ఆఫ్ఘనిస్తాన్ తో సోవియట్ యుద్ధం చేస్తున్నప్పుడు, పెషావర్ కు అనేకమంది ఆఫ్ఘాన్ శరణార్ధులు వసలవచ్చారు. ఆఫ్ఘాన్ సంగీతకారులు, కళాకారులకు పెషావర్ నిలయమైపోయింది.
బి. ప్రత్తిపాడు
బి. ప్రత్తిపాడు తూర్పు గోదావరి జిల్లా, పిఠాపురం మండలానికి చెందిన గ్రామము
రెడ్డి సాగర్ (తాళ్ళూరు మండలం)
రెడ్డి సాగర్ (తాళ్ళూరు మండలం) , ప్రకాశం జిల్లా, తాళ్ళూరు మండలానికి చెందిన గ్రామము.
రాణీ ముఖర్జీ
రాణీ ముఖర్జీ ( జననం 21 మార్చి 1978) ప్రముఖ బాలీవుడ్ నటి. ఎన్నో సినిమాలకు ఫిలింఫేర్ వంటి ప్రతిష్ఠాత్మకమైన పురస్కారాలు అందుకున్నారు ఆమె. ఇప్పటికి ఏడు ఫిలింఫేర్ పురస్కారాలు ఆమె ఖాతాలో ఉన్నాయి. ఆమె ఎన్నో విజయవంతమైన చిత్రాల్లో హీరోయిన్ గా నటించారు.
భారతీయ సినీరంగంలోని ప్రముఖ ముఖర్జీ-సమర్థ్ కుటుంబానికి చెందిన రాణీ ముందు సినిమాల్లోకి రావాలని అనుకోలేదు. ఆమె చిన్నతనంలో తన తండ్రి తీసిన బెంగాలీ చిత్రం బియర్ ఫూల్ (1996) లో సహాయ  నటిగా కనిపించారామె. 1997లో రాజా కీ ఆయేగీ బారాత్  సినిమాలో తల్లి కోరిక మేరకు హీరోయిన్ గా నటించారు రాణీ. ఇక సినిమారంగంలో కొనసాగేందుకు నిర్ణయించుకున్న ఆమెకు కుచ్ కుచ్ హోతా హై (1998) సినిమాతో మంచి క్రేజ్ వచ్చింది. ఈ సినిమా భారీ హిట్ అయింది. హీరోయిన్ గా ఆమె నటన కూడా అందరినీ ఆకట్టుకుంది. కానీ ఆ తరువాత మూడేళ్ళు ఆమె నటించిన సినిమాలు పెద్దగా ఆడలేదు. 2002లో యశ్ రాజ్ ఫిలింస్ నిర్మాణంలో ఆమె నటించిన సాథియా సినిమాతో మళ్ళీ గుర్తింపులోకి వచ్చారు రాణీ.
2004లో ఆమె నటించిన హమ్ తుమ్, యువ, వీర్-జారా సినిమాలతో బాలీవుడ్ లో హీరోయిన్ గా తనకంటూ ఓ స్థానం సంపాదించుకున్నారు రాణీ. 2005లో బ్లాక్ చిత్రంలో చెవిటి, గుడ్డి, మూగ అమ్మాయిగా ఆమె  నటించిన తీరు ప్రేక్షకులనే కాక, విమర్శకులనూ ఆకట్టుకుంది. ఈ సినిమాలోని నటనకు ఆమెకు ప్రశంసల జల్లు కురిసింది అంటే అతిశయోక్తి కాదు. కభీ అల్విదా నా కెహ్నా (2006) చిత్రంలో కూడా మంచి నటన కనబరిచారామె. ఆ తరువాత కొన్నేళ్ళ వరకూ ఒక్క సినిమా కూడా హిట్ కాలేదు. వరుస ఫ్లాప్ లతో ఆమె కెరీర్ కొన్నాళ్ళు ఆగిపోయింది. కొంతమంది హీరోలతో మాత్రమే, కొన్ని రకాలైన పాత్రలను మాత్రమే చేస్తున్నారంటూ తీవ్ర విమర్శలు ఎదుర్కొన్నారు ఆమె. 2011లో నో వన్ కిల్డ్ జెస్సికా సినిమాతో కెరీర్ లో మరో భారీ హిట్ అందుకున్నారు రాణీ. ఆ తరువాత తలాష్:ది ఆన్సర్ లైస్ వితిన్ (2012), మర్దానీ (2014) వంటి హిట్ సినిమాల్లో నటించారు ఆమె.
సినిమాల్లో నటించడమే కాక, రాణీ మంచి దాతగానూ పేరొందారు. స్త్రీలు, చిన్నారులు ఎదుర్కొంటున్న కష్టాలు, వారిపై చూపుతున్న వివక్ష గురించి ఆమె ఎన్నోసార్లు మాట్లాడారు. ఆమె ఎన్నో టూర్లలో కచేరీల్లోనూ, స్టేజ్ షో లలోనూ పెర్ఫార్మ్ చేశారు. 2009లో డాన్స్ ప్రీమియర్ లీగ్ కు న్యాయనిర్ణేతగా వ్యవహరించారు. ఆమె ఎప్పుడూ తన వ్యక్తిగత జీవితాన్ని బయటకు చెప్పకపోయినా, మీడియా చాలా సార్లు ఆమె విషయాలు బయటపెడుతూనే వచ్చింది. ఆమె సినీ నిర్మాత ఆదిత్య చోప్రాను వివాహం చేసుకున్నారు. వారికి ఒక పాప ఉంది.
రాణీ 21 మార్చి 1978న ముంబై లో జన్మించారు. ఆమె తండ్రి రామ్ ముఖర్జీ సినీ దర్శకుడు, ఫిల్మాలయా స్టుడియోస్ వ్యవస్థాపకుల్లో ఒకరు. తల్లి కృష్ణ ముఖర్జీ సినీ నేపథ్యగాయని. ఆమె అన్నయ్య రాజా ముఖర్జీ దర్శక నిర్మాత. రాణీ పిన్ని (తల్లి చెల్లెలు) దేబశ్రీ రాయ్ బెంగాలీ నటి, కజిన్ కాజోల్ బాలీవుడ్ లో ప్రముఖ నటి, రాణీ సమకాలీకురాలు  కూడా. మరో కజిన్ అయన్ ముఖర్జీ స్క్రిప్ట్ రచయిత, దర్శకుడు. ఆమె కుటుంబంలోని వారు, బంధువులు ఇంతమంది సినీరంగంలో ఉన్నా ఆమెకు ఈ రంగంలోకి రావడం మొదట్లో అస్సలు నచ్చేదికాదట. "ఇప్పటికే ఇంటినుంచి కావలసినంతమంది నటీనటులు, సాంకేతిక నిపుణులు ఉన్నారు నేను వేరేగా అవ్వాలనుకుంటున్నాను" అని అనేవారట రాణీ.
జుహులో మనెక్ జీ కూపర్ హై స్కూల్ లో చదువుకున్నారు రాణీ. ఎస్.ఎన్.డి.టి విమెన్స్ విశ్వవిద్యాలయంలో హోం సైన్స్ లోడిగ్రీ పట్టా అందుకున్నారు. ఆమె10వ తరగతి చదువుకునేప్పటినుంచీ ఒడిస్సీ నృత్యం నేర్చుకున్నారు. ఆమె కుటుంబం ఆచారం ప్రకారం ప్రతీ ఏడూ దుర్గాపూజ ఘనంగా నిర్వహిస్తుంటారు రాణీ. ముంబైలోని సాంటాక్రూజ్ ప్రాంతంలో వీరి కుటుంబం నిర్వహించే దుర్గాపూజ చాలా ప్రసిద్ధమైనది. ఆమె తన కుటుంబంలో జరిగే అన్ని పండుగల్లోనూ పాలు పంచుకుంటారు.
లక్ష్మణ దేవాలయం, కాజురహో
కాజురహోలో ఉన్న లక్ష్మణ దేవాలయం చండెల్లా వీరుడైన యశోవర్ముడు నిర్మించాడు. ఈ దేవాలయం వైకుంఠ విష్ణువు కోరకు నిర్మించబడింది.
కందారియ మహదేవ మందిరము, కాజురహో
కందారియ మహదేవ మందిరము (దేవనాగరి: कंदारिया महादेव मंदिर, Mandir), కందారియ మహదేవ అనగా గుహల యొక్క గొప్ప దేవుడు.ఈ దేవాలయంలో అనేక స్వలింగ సంపర్క శిలా మూర్తులు దర్శనం ఇస్తాయి.
అబ్బిరెడ్డి పేరయ్యనాయుడు
అబ్బిరెడ్డి పేరయ్యనాయుడు ప్రతిభావంతుడైన కవి, శతావధాని, పరిశోధకుడు, గ్రంథ రచయిత మరియు ఉత్తమ ఉపన్యాసకుడు. ఇతడు అనేక సాహిత్య రూపకాలలో ఆధునిక, ప్రాచీనాంధ్ర మహాకవుల పాత్రలను పోషించాడు.
పేరయ్య నాయుడు 1958, ఆగస్టు 5వ తేదీన తూర్పుగోదావరి జిల్లా, మామిడికుదురు మండలానికి చెందిన పాశర్లపూడి గ్రామంలో తన మాతామహుని ఇంట జన్మించాడు. ఇతడి స్వగ్రామం అమలాపురం సమీపంలోనున్న రెడ్డిపల్లి గ్రామం. సీతామహాలక్ష్మి, బాపిరాజు గారలు ఇతని తల్లిదండ్రులు. ఇతడు ప్రాథమిక విద్యను రెడ్డిపల్లి లోని ప్రాథమిక పాఠశాలలో చదివాడు. ఉన్నత పాఠశాలావిద్యను కామనగరువు జిల్లాపరిషత్తు ఉన్నతపాఠశాలలో పూర్తిచేశాడు. పిమ్మట పొడగట్లపల్లిలోని పెన్మత్స సూర్యనారాయణమ్మ, సత్యనారాయణరాజు ఓరియంటల్ కళాశాలలో చదివి భాషాప్రవీణ పట్టాపుచ్చుకున్నాడు. తరువాత ప్రైవేటుగా ఆంధ్రవిశ్వవిద్యాలయం నుండి ఎం.ఎ. (తెలుగు), ఎం.ఎ. (సంస్కృతం)లను పూర్తిచేశాడు. పెద్దింటి దీక్షితదాసు హరికథాసాహిత్యము అనే అంశము పై పరిశోధన చేసి 1997లో హైదరాబాదులోని పొట్టిశ్రీరాములు తెలుగు విశ్వవిద్యాలయం నుండి పి.హెచ్.డి.పట్టా సంపాదించుకున్నాడు. పురాణపండ సుబ్బారావు, కందుకూరి శ్రీరామచంద్రమూర్తి, శ్రీపాద లక్ష్మీనారాయణశాస్త్రి మొదలైనవారు ఇతని గురువులు.
ఇతడు పొడగట్లపల్లి లోని ఓరియంటల్ కళాశాలలో 1978 నుండి 1990 వరకు ఉపన్యాసకుడిగా పనిచేశాడు. తరువాత రాజమండ్రిలోని కందుకూరి వీరేశలింగ ఆస్తిక కళాశాలలో తెలుగు ఉపన్యాసకుడిగా చేరాడు. 1997లో రీడర్‌గా పదోన్నతిని పొందాడు.
ఇతడు 18 సంవత్సరాల వయసులో పొడగట్లపల్లి సంస్కృత కళాశాలలో విద్యార్థిగా ఉన్నప్పుడే మొట్టమొదటి అవధానం అక్కడ చేశాడు. ఇతడు పొడగట్లపల్లి, తుని, రంపచోడవరం, అనకాపల్లి, ఏలూరు, యానాం, అమలాపురం, విశాఖపట్టణం మొదలైన స్థలాలలో శతాధిక అష్టావధానాలు, రాజమండ్రిలో రెండు శతావధానాలు, పెనుగొండలో ఒక నేత్రావధానం చేశాడు. ఇతని అవధానాలలో సమస్యాపూరణం, నిషిద్ధాక్షరి, వర్ణన, దత్తపది, వ్యస్తాక్షరి, వారకథనం, ఆశువు, పురాణం, ఘంటగణనం, అప్రస్తుతప్రసంగం మొదలైన అంశాలు ఉంటాయి.
పూరణ:సలలిత దైవభక్తి విలసన్మృదుచిత్తసరోజ లౌచు, దే
వళముల కేగి, కొల్చి, యుపవాస కృశీభవదంగులౌచు, ని
శ్చలముగ, రాత్రిపూజనము సల్పి, యనల్పము దానఁ గంద బ
చ్చలిఁగని కార్తికమ్మునను సర్వులు మెచ్చిరి భోజనమ్ముల్పూరణ: అంబన్ సర్వజగత్సవిత్రి నిజదేహంబందు నర్థంబుగా
సమ్మానించిన రాగమూర్తివి, ప్రశస్తంబైన నీ నామ గా
నంబే పాపచయాపహారకము; విజ్ఞానైకవారాశి వో
సాంబా! రార! సమాహితంబగు రుచిన్ సంతోషమున్ గూర్చెడిన్
పూరణ: మురిసిపోకమ్మ యీనాటి పొంగు పసయు
శాశ్వతంబంచు నెంచి నీ స్వాంతమందు
ఉదయ సాయం సమయముల నొప్పుచుండు
సంధ్య వంటిది బోటిరో జవ్వనంబు.
పూరణ: చక్రి కెట్టులొ లక్ష్మి, యీశ్వరుని కటులు
నగజ శోభిల్లు రక్తి నానాటి కెటులు
అంబ కెట్టులు మన్నుతులర్పితంబ
మనెడి మమ్ముఁ జాకెట్టుల్లున్ గనదె కృపన్
ఇంట్రానెట్
ఇంట్రానెట్ (Intranet) అనేది ఆర్గనైజేషన్ యొక్క సిబ్బందికి మాత్రమే అందుబాటులో ఉంచే ఒక ప్రైవేట్ నెట్వర్క్. సాధారణంగా ఆర్గనైజేషన్ ల యొక్క అంతర్గత ఇన్ఫర్మేషన్ టెక్నాలజీ వ్యవస్థల నుండి అందుబాటులో ఉన్న సమాచారం మరియు సేవల యొక్క ఒక విస్తృత పరిధి, ఇది ఇంటర్నెట్ నుండి సామాన్య ప్రజలకు అందుబాటులో ఉండదు. ఒక సంస్థాపరమైన ఇంట్రానెట్ అనేది అంతర్గత కమ్యూనికేషన్ మరియు తోడ్పాటుల యొక్క ఒక ముఖ్యమైన కేంద్రబిందువుగా నిర్మితమైవుంటుంది, మరియు అంతర్గత మరియు బాహ్య వనరులను ప్రాప్తి చేయడానికి ఏకైక ప్రారంభ బిందువుగా ఉపయోగపడుతుంది. సాధారణ రూపంలోని ఇంట్రానెట్ లోకల్ ఏరియా నెట్వర్క్ (LANs) మరియు వైడ్ ఏరియా నెట్వర్క్ (WANs) ల కోసం సాంకేతికతలతో స్థాపించబడుతుంది.
ఇంట్రానెట్స్ 1994 నుండి పెద్ద సంస్థల శ్రేణి యందు కనిపించడం మొదలయ్యింది.
వెంకటాపూర్ (మాక్లూర్)
వెంకటాపూర్ (మాక్లూర్) , నిజామాబాదు జిల్లా, మాక్లూర్ మండలానికి చెందిన గ్రామము
మేడిపల్లి (ఘటకేసర్)
మేడిపల్లి,తెలంగాణ రాష్ట్రం, మేడ్చల్ జిల్లా, మేడిపల్లి మండలంలోని గ్రామం.
లోగడ మేడిపల్లి  గ్రామం జిల్లా, రంగారెడ్డి జిల్లా, మల్కాజిగిరి రెవెన్యూ డివిజను పరిధిలోని ఘటకేసర్ మండల పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా మేడిపల్లి  గ్రామాన్ని (1+07) ఎనిమిది గ్రామాలుతో నూతన మండల కేంధ్రంగా మేడ్చల్ జిల్లా,కీసర రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
వామ్‌బామ్
వామ్‌బామ్ (Violence Against Men and Boys Awareness Month) అంటే పురుషుల మరియు బాలురపై హింసకు వ్యతిరేకంగా అవగాహన కలిగించే నెల. సాంఘిక మాధ్యమాలలో వాడబడుతోన్న ఒక హ్యాష్ ట్యాగు. సంవత్సరంలోని అక్టోబరు నెల VAMBAM గా విశ్వవ్యాప్తంగా గుర్తించబడుతోంది.
సాధారణంగా హింస/గృహహింస అనగనే సంఘజీవులలో మెదిలే ఆలోచన బాధింపబడేది ఎప్పుడూ స్త్రీయే. బాధించేది ఎప్పుడూ పురుషుడే అని. పురుషులు శారీరకంగా/మానసికంగా దృఢమైనవారని, స్త్రీలు కారనే మిథ్య మనలో తెలియకనే నాటుకుపోయి ఉండటం వలన ఈ ఆలోచనకు బలం చేకూరినది. కాబట్టి పురుషులపై హింస/గృహహింసకు తావులేదని మనం అపోహ పడుతోంటాం. కానీ దీనికి విరుద్ధంగా, ఒక కోణం నుండి చూస్తే, పురుషుడూ మనిషే. అతనికీ హృదయం ఉంటుంది. పురుషుడికీ భావోద్వేగాలు ఉంటాయి. పురుషుడు కన్నీరు పెడతారు. నొచ్చుకుంటాడు. సంతోషపడతాడు. స్త్రీలకు ప్రేమాభిమానాలు ఎంత అవసరమో, పురుషుడికీ అవి అంతే అవసరం. పురుషుడు కూడా వేదనకు లోనౌతాడు. స్త్రీ (పురుషుడు) కూడా పురుషుని మానసిక/శారీరక వేదనకు ప్రత్యక్షంగా/పరోక్షంగా కారణం కావచ్చుననే వాదనను సమర్థిస్తూ, కేవలం పురుషులకే కాక, బాలుర వేదనలను కూడా ఎలుగెత్తి చాటటానికే ఈ హ్యాష్ ట్యాగు సాంఘిక మాధ్యమాలలో విరివిగా వాడబడుతోంది.
బాలుర/పురుషుల పై జరిగే హింస పట్ల మౌనాన్ని వీడటమే, VAMBAM యొక్క ప్రధాన ఉద్దేశం. వేధించబడే స్త్రీలపై చూపే జాలి, కరుణలు వేధించబడే పురుషుల/బాలురపై కూడా చూపేలా చేయటం.
రామ్ జెఠ్మలానీ
రామ్ జెఠ్మలానీ (Ram Jethmalani) (జననం: 1923 సెప్టెంబరు 14) ఒక భారతీయ న్యాయవాది మరియు రాజకీయనేత. ఇతను భారతదేశం యొక్క కేంద్ర న్యాయశాఖ మంత్రి గాను మరియు భారతదేశం యొక్క బార్ కౌన్సిల్ చైర్మెన్ గాను వ్యవహరించారు.
కసినే పల్లె
కసినే పల్లె ప్రకాశం జిల్లా, కొమరోలు మండలానికి చెందిన గ్రామము
మదవపల్లె
మదవపల్లె ప్రకాశం జిల్లా, కొమరోలు మండలానికి చెందిన గ్రామము
రాజశేఖరుడు(కవి)
రాజశేఖరుడు క్రీ.శ 8వ శతాబ్ధానికి చెందిన కవి, నాటకకారుడు, అలంకారికుడు, రాజగురువు. ఆయన క్రీస్తు శకం 880-925 మధ్యకాలంలో జీవించారు. కనౌజ్ రాజులు మహేంద్రపాల, మహీపాలుర ఆస్థానంలో ఉన్నాడు. ఆయన సంస్కృత భాషలో రాసిన కావ్యమీమాంస అనే కావ్యశాస్త్ర గ్రంథం చాలా ప్రసిద్ధమైనది.
రాజశేఖరుడు మాహారాష్ట్రకు చెందినవాడని పలువురు చరిత్రకారులు చెబుతారు. కనౌజ్ ప్రాంతాన్ని పరిపాలించిన మహేంద్రపాలుడు, మహీపాలుడుల ఆస్థానాల్లో పనిచేశారు ఆయన. మహేంద్రపాలునికి విద్యాగురువు అయిన రాజశేఖరుడు, తరువాతి రాజు మహేంద్రపాలుని కొడుకు మహీపలుని ఆస్థాన కవిగా గౌరవింపబడ్డారు. ఆయన భార్య అవంతిసుందరి చౌహాన అనే క్షత్రియ వంశానికి చెందినవారు. ఆమెకు కూడా సంస్కృతం, ప్రాకృతం భాషల్లో మంచి పాండిత్యం ఉండేది. ఆమె అభిప్రాయాలను తన పుస్తకాల్లో ఎన్నో చొట్ల ఉటంకించారు రాజశేఖరుడు. అవంతిసుందరి రసోచిత శబ్దార్ధ సూక్తులను కావ్యంగా గ్రహించాలని సూచించేవారు. ఆ అభిప్రాయంతో తాను ఏకీభవిస్తున్నట్టు ఒకచోటి వివరించారు రాజశేఖరుడు. స్వతహాగా భాషపై మంచి పట్టు ఉన్న భార్య అవంతిసుందరి అభిప్రాయాలను ఎంతో గౌరవించేవారు ఆయన.
కావ్యమీమాంస ఒక కావ్యశాస్త్ర గ్రంథం. ఇందులో 18 అధ్యాయాలున్నాయి. ఈ గ్రంథంలో కావ్యపురుషుడు అనే పాత్రను సృష్టించి దాని ద్వారా కవుల దినచర్య, కవి గోష్ఠులు, రాజులుకు కవులకు మధ్య ఉండే బంధం, రాజ సభలు గురించి వివరించారు. ఈ గ్రంథంలోని 18 అధ్యాయాలైన కావ్యపురుషుని ఉత్పత్తి, అష్టాదశవిధ కావ్యవిద్యలను కావ్యపురుషుడు అష్టాదశ శిష్యులకు ఉపదేశించడం, వాటి మీద ఆ శిష్యులు గ్రంధాలు రాయటం, కావ్యభేదాలు, సాహిత్య విద్యా అనే పెళ్ళికూతురును అతను వివాహమాడటం, కవి భేదాలు, కావ్య హేతువులు, భాష, శైలి, కావ్యయోనులు, కవి దినచర్య, కావ్యార్థాహరణోపాయాలు, కవి సమయాలు, కవి రహస్యాలు, పూర్వవృత్తి, అలంకార సిద్ధాంత సమీక్ష, ఉత్తరవర్తి కవుల కవితా సమీక్ష కోసం తీసుకోవలసిన విషయాలు వంటివాటిని శాస్త్రీయ పద్ధతిలో ఈ పుస్తకంలో వివరించారు రాజశేఖరుడు. అర్ధాపహరణ కవులకు తప్పనిసరి అయిన 32 విధానాలను తెలిపారు ఆయన. వాటిని అర్థాపహరణ ఉపాయాలు అని అంటారు. ఆయన కవి సమయచర్చను కూడా చర్చించారు. అప్పటికే స్థాపించబడిన రస, అలంకార, గుణ, రీతి, ధ్వని సిద్ధాంతలను ఈ గ్రంథంలో సమీక్షించారు ఆయన. ఈ విషయాలను చర్చించడంతో ఈ గ్రంథం కొత్త మార్గాన్ని ఎంచుకున్న అలంకార గ్రంథంగా పరిగణించారు పండితులు.
రాజశేఖరుని సంప్రదాయాన్ని నిర్ణయించడంలో విమర్శకులకు భిన్నాభిప్రాయాలు ఉన్నాయి. కొందరు అలంకారవాది అనీ, కొందరు రసవాదీ అని అంటారు. ఆయన రచనలపై రుద్రటుని కావ్యాలంకార ప్రభావం కనిపిస్తుంది మనకు. సామాసాలు, అనుప్రాసల రీతులకు ఆధారాలను నిర్ణయించారు ఆయన. కావ్యమీమాంసను పరిశీలిస్తే ఆయన అలంకారాలను, రీతులను కావ్యానికి ఉపయోగపడే వస్తువులుగా గ్రహించాఅరే తప్ప, కావ్యానికి ఆత్మగా స్వీకరించలేదని అర్ధమవుతుంది. ఆయన ధ్వని సంప్రదాయాన్ని ఎక్కడా స్పష్టంగా వివరించలేదు. ధ్వనిని కూడా కావ్యాత్మగా ఆయన ఉపయోగించలేదు. ఎస్.కె.డే ప్రకారం కావ్యానికి ఆత్మగా రీతిని అంగీకరించారనీ, ఆయన రస సంప్రదాయానికి చెందినవారని అంటారు. రాజశేఖరుడు రాసిన కావ్యమీమంసలోని రచనా శైలిని తరువాత క్షేమేంద్ర, భోజ, హేమచంద్ర, వాగ్భట, కేశవమిత్రుడు వంటి అలంకారికులు గ్రహించి అనుసరించారు.
మవంబర్
మవంబర్ (ఆంగ్లం: ) అనేది పురుషులు ఎదుర్కొనే పౌరుష గ్రంధి క్యాన్సర్ వంటి వివిధ క్యాన్సర్లపై అవగాహన కలిగించే ఒక వార్షిక ఉత్సవం. అంతర్జాతీయ పురుషుల దినోత్సవం జరుపబడే నవంబరు నెల అంతా మవంబరు నెలగా గుర్తించబడుతోన్నది. మవంబరు అనగా Mo (ustache) + November. దీనినే No-shave నవంబరుగా కూడా వ్యవహరిస్తారు. విశ్వవ్యాప్తంగా పురుషులు నవంబరు నెలలో మీసాలను పెంచి క్యాన్సర్ వ్యతిరేక పోరాటం చేస్తారు. ఆస్ట్రేలియాకు చెందిన మవంబర్ ఫౌండేషన్ అనే సంస్థ ఈ ఉత్సవాలకు నాంది పలికినది. పురుషుల ఆరోగ్యం యొక్క రూపురేఖలను మార్చేయటమే ఈ ఉత్సవాల ఉద్దేశం.
ఇలా మీసాలను పెంచే పురుషులను Mo Bros (Moustache Brothers) గా వ్యవహరిస్తారు. షేవింగ్ చేయకుండా ఉండటం వలన మిగిలే డబ్బును మవంబర్ ఫౌండేషన్ విరాళాలుగా స్వీకరిస్తుంది. తొలిదశలలోనే క్యాన్సర్ ను గుర్తించటం, వాటిపై పరీక్షలు జరుపటం, వాటికి చికిత్సలు సూచించటంతో పురుషులలో మరణాలను తగ్గుముఖం పట్టించటమే మవంబరు ధ్యేయం. 2004 నుండి ఆస్ట్రేలియా, న్యూజీలాండ్, ఐర్లాండ్, కెనడా, చెక్ రిపబ్లిక్, డెన్మార్క్, ఎల్ సాల్వడార్, స్పెయిన్, యునైటెడ్ కింగ్డమ్, ఇజ్రాయెల్, దక్షిణ ఆఫ్రికా, తైవాన్ మరియు అమెరికా సంయుక్త రాష్ట్రాలలో ఈ ఉత్సవాలను జరుపుతున్నాయి.
ఉన్నత సాంకేతిక వాహనం (రాకెట్)
ఉన్నత సాంకేతిక వాహనం (ఏటీవీ -Advanced Technology Vehicle) భారతీయ అంతరిక్ష పరిశోధనా సంస్థ (ఇస్రో) అభివృద్ధి చేస్తున్న కొత్త తరం సౌండింగు రాకెట్టు. ఇది రెండు దశల, ఘన ఇంధన చోదిత వాహనం. ఇది పూర్తిగా రోహిణి రాకెట్ కుటుంబంలోని ఆర్‌హెచ్-560 పై ఆధారపడి తయారుచేసినది. ఇస్రో అభివృద్ధి చేస్తున్న స్క్రామ్‌జెట్ ఇంజన్ను పరీక్షించేందుకు ఈ రాకెట్టును వాడుతారు. ఇప్పటి వరకు ఈ రాకెట్టును రెండు సార్లు ప్రయోగించారు.
ఉన్నత సాంకేతిక వాహనం మొదటి పరీక్షా ప్రయోగం 2010 మార్చి 3 న చేసారు. దాన్ని ATV-D01 అని పిలిచారు. ఒక డమ్మీ స్క్రామ్‌జెట్ ఇంజనును రెండవ దశకు తగిలించుకుని ఈ వాహనం ప్రయాణించింది. ఇస్రో అప్పటివరకు ప్రయోగించిన సౌండింగు రాకెట్లలో అదే అత్యంత బరువైనది. ప్రయోగ వేదిక నుండి గాల్లోకి లేచే సమయంలో దాని బరువు 3 టన్నులు. తన ప్రయాణం ద్వారా స్క్రామ్‌జెట్ ఇంజను మండడానికి అవసరమైన వేగాన్ని, గతిశీల పీడనాన్నీ కలగజేయడమే ఈ ప్రయోగ లక్ష్యం. ఈ ప్రయోగం విజయవంతమైంది. మ్యాక్ 6+0.5 వేగాన్ని, 80 + 35 KPa పీడనాన్నీ సాధించి, ఆ పరిస్థితిని 7 సెకండ్ల పాటు కొనసాగించింది. ఈ పరిస్థితులు స్క్రామ్‌జెట్ ఇంజన్ను పరీక్షించేందుకు అనువైనవి కాబట్టి ప్రయోగం విజయవంతమైందని ఇస్రో తెలిపింది.
రెండవ ప్రయోగం 2016 ఆగస్టు 28 న చేసారు. దీన్ని ATV-02 అని అన్నారు. ఈసారి రెండు పనిచేసే స్క్రామ్‌జెట్‌ ఇంజన్లను వాహనం రెండవ దశకు తగిలించి ప్రయోగించారు. 3277 కిలోల బరువున్న ఈ రాకెట్టు ప్రయోగం శ్రీహరికోటలోని సతీష్ ధావన్ అంతరిక్ష కేంద్రం నుండి ఉదయం 6 గంటలకు జరిగింది. రాకెట్టు తగు వేగాన్ని, పీడనాన్నీ సాధించాక, స్క్రామ్‌జెట్ ఇంజన్లను మండించారు. అవి 5 సెకండ్ల పాటు పనిచేసాయి. ప్రయోగించిన సుమారు 300 సెకండ్ల తరువాత వాహనం బంగాళాఖాతంలో శ్రీహరికోటకు 320 కి.మీ. దూరంలో దిగింది.
ఈ ప్రయోగం విజయవంతమైందని ఇస్రో తెలిపింది. ఈ ప్రయోగంతో సూపర్‌సోనిక్ వేగాల వద్ద ఇంజను ప్రజ్వలనం, సూపర్‌సోనిక్ వేగాల వద్ద మంట జ్వలిస్తూనే ఉండడం, గాలిని పీల్చుకునే మెకానిజం, ఇంధన ఇంజెక్షను వ్యవస్థల పనితీరు విజయవంతంగా ప్రదర్శించబడింది.
స్క్రామ్‌జెట్ ఇంజన్ను విజయవంతంగా ఫ్లైట్ టెస్ట్ చేసిన నాలుగు దేశాల్లో భారత్ ఒకటి.
ఎన్నీల ముచ్చట్లు
తెలుగు సాహిత్య చరిత్రలో ఒక నూతన అధ్యాయం ఈ ఎన్నీల ముచ్చట్లు. కాళోజీ నారాయణరావు మిత్ర మండలి వరంగల్లో నెల నెలా నిర్వహించిన సాహిత్య కార్యక్రమం దీనికి స్ఫూర్తి. కొత్త సాహితీ గొంతుకలకు వేదికనిస్తున్న కార్యక్రమం. నెల నెలా పున్నమికి కరీంనగర్ జిల్లాలో కవిత్వ పండుగ. ఎన్నీల కవితా గానాన్ని ప్రతి నెలా పౌర్ణమి రోజున తెలంగాణ రచయితల వేదిక, కరీంనగర్ జిల్లా శాఖ క్రమం తప్పకుండా నిర్వహిస్తున్నది. కవితా సంకలనాలను సాహితీ సోపతి ప్రచురిస్తున్నది.
21 ఆగస్టు 2013 పౌర్ణమి రోజున అన్నవరం దేవేందర్‌ ఇంటి డాబా పైన మొదటి ఎన్నీల ముచ్చట్లు ఆరంభమైనాయి. సాగి పోవుటే బతుకు ఆగిపోవుటే చావు అని ప్రజా కవి కాళోజీ అన్నట్లు ఈ కార్యక్రమం గత 39 నెలలుగా నిరాతంగంగా కొనసాగుతున్నది. ఎన్నో సాహితీ సంస్థలకు ప్రేరణగా నిలుస్తున్నది.
ప్రతి నిత్యం జరిగే సాహితీ ఇది భిన్నమైనది. ఇందులో వేదికలు ఉండవు. ఊకదంపుడు ఉపన్యాసాలు అసలే ఉండవు. కవుల మధ్య కొత్త పాత తారతమ్యాలు కనిపించవు. చిన్నాపెద్ద తేడా లేకుండా అందరూ గుండ్రంగా తట్టు మీదనే కూర్చుంటారు. కొత్తగా వచ్చిన వారికి మొదటగా కవిత్వం చదివే అవకాశం కల్పిస్తారు. తదపరి వరుస క్రమలో కవితా గానం చేస్తారు. ప్రతి నెలా ఒక కవి ఇంటి దాభా మీద ఈ ముచ్చట్లు జరుగుతాయి. అతిద్యమిచ్చిన వారు సృజనకారులకు అల్పాహారం అందిస్తారు.
సాహితీ సోపతి ప్రధాన బాధ్యులు మరియు తెలంగాణ రచయితల వేదిక, కరీంనగర్ జిల్లా అధ్యక్షులు ఈ సంకలనాలకు గౌరవ సంపాదకులుగా వ్యవహరిస్తున్నారు. ఎన్నీల ముచ్చట్లు కవితా సంకలం 1 నుంచి 20 వరకు నగునూరి శేఖర్, గజోజు నాగభూషణంలు సంపాదకులుగా వ్యవహరించారు. 21వ సంకలం నుంచి నగునూరి శేఖర్, బూర్ల వెంకటేశ్వర్లు గౌరవ సంపాదకులుగా కొనసాగుతున్నారు. సంపాదకులుగా సంకలనానికి ఒకరు చొప్పున బాధ్యత వహిస్తున్నారు. 20వ సంకలనం నుంచి సమన్వయ కర్తలుగా విలాసాగరం రవీందర్ సి.వి. కుమార్ లు నడుపుతున్నారు.
తర్బేల ఆనకట్ట
తర్బేల ఆనకట్ట (Tarbela Dam - తర్బేల డ్యామ్) అనేది పాకిస్తాన్లో సింధూ నది మీద ఉన్న ఒక ఆనకట్ట, ఇది ప్రపంచంలో భూమిని నింపబడిన అతిపెద్ద ఆనకట్ట మరియు నిర్మాణ పరిమాణం ద్వారా 5వ అతిపెద్దది. ఇది పాకిస్తాన్ లోని తర్బేల పట్టణం దగ్గర ఉన్నందున దీనికి తర్బేల పేరు పెట్టారు, ఇది ఇస్లామాబాద్ కు వాయువ్య దిశలో 50 కిలోమీటర్ల దూరంలోనున్నది.
దోర్భల ప్రభాకరశర్మ
దోర్భల ప్రభాకరశర్మ ప్రముఖ సంస్కృత పండితుడు మరియు సంస్కృత శతావధాని. 
ఇతడు 1948, అక్టోబర్ 8వ తేదీకి సరియైన సర్వధారి నామ సంవత్సర, ఆశ్వయుజ శుక్ల షష్ఠి నాడు మెదక్ జిల్లా, రామాయంపేటలో అనంతలక్ష్మి, రత్నయ్య దీక్షితులు దంపతులకు జన్మించాడు. బాల్యంలో తండ్రి వద్ద విద్యనభ్యసించి ప్రాథమిక, మాధ్యమిక సంస్కృత విద్యను నిజామాబాద్ జిల్లా లోని ఇందూరు రఘునాథ సంస్కృత పాఠశాలలో చదివాడు. ఇక్కడ తన సోదరుడైన దోర్భల విశ్వనాథశర్మ వద్ద విద్యాభ్యాసం చేశాడు. తరువాత హైదరాబాదులోని వేంకటేశ్వర వేదాంతవర్థినీ సంస్కృత కళాశాలలో చదివి బి.ఒ.ఎల్ పట్టా పొందాడు. అటుపిమ్మట వాల్తేరు లోని ఆంధ్ర విశ్వవిద్యాలయం నుండి 1979లో ఎం.ఎ.ఉత్తీర్ణుడైనాడు. "న్యాయ వైశేషికయోః ఆత్మతత్త్వ సమీక్షణమ్‌" అనే సిద్ధాంత గ్రంథాన్ని పోచంచెర్ల శ్రీరామమూర్తి పర్యవేక్షణలో సమర్పించి ఆంధ్రవిశ్వవిద్యాలయం నుండి పి.హెచ్.డి. పట్టాను పొందాడు. శాస్త్రుల విఠలశాస్త్రి, కల్యాణ మహారాజు, కోవిల్ కందాడై శఠకోపాచార్యులు, వర్‌ఖేడ్‌కర్ కృష్ణాచార్యులు ఇతనికి సంస్కృతం నేర్పిన గురువులు. రొంపిచెర్ల శ్రీనివాసాచార్యులు, రావూరి వెంకటేశ్వర్లు వద్ద అవధాన విద్యను నేర్చుకున్నాడు.
ఇతడు 1967-68లో నల్లగొండలోని గీతావిజ్ఞాన ఆంధ్ర కళాశాలలో ఉపన్యాసకునిగా పనిచేశాడు. తరువాత పశ్చిమగోదావరి జిల్లా కొవ్వూరులోని వాడ్రేవు జోగాయమ్మ వేద సంస్కృత పాఠశాలలోను, పిమ్మట కొవ్వూరు ఆంధ్ర గీర్వాణ విద్యాపీఠంలోను ఉపన్యాసకుడిగా ప్రవేశించి 1995లో పదోన్నతి పొంది ఆ కళాశాల ప్రిన్సిపాల్‌గా 10 సంవత్సరాలు పనిచేసి పదవీ విరమణ గావించాడు. 
ఇతడు సుమారు 20 వరకు సంస్కృత నాటకాలు రచించాడు. వీటిలో కొన్ని ఆకాశవాణి విజయవాడ కేంద్రం నుండి ప్రసారమయ్యాయి. శ్రీశైలప్రభ మొదలైన పత్రికలలోను, సావినీరులలోను అనేక వ్యాసాలను ప్రకటించాడు. ఇతడు ప్రకటించిన గ్రంథాలు కొన్ని:
ఇతడు ఇప్పటి వరకు 50 అష్టావధానాలు, రెండు శతావధానాలు (కొవ్వూరు, రాజమండ్రి లలో) చేశాడు. ఇతడు తెలుగు రాష్ట్రాలలోని కొవ్వూరు, రాజమండ్రి, మంత్రాలయం, తిరుపతి, హైదరాబాదు, వరంగల్లు, రామాయంపేట మొదలైన ప్రదేశాలతో పాటు ఆంధ్రేతరప్రాంతాలైన కాశి, పూణే, లక్నో, ఉజ్జయిని, పాండుచేరి, వదోదర, పూరీ వంటి నగరాలలోను, పట్టణాలలోను సంస్కృత అవధానాలను దిగ్విజయంగా నిర్వహించాడు.
కరమలవారిపల్లె
కరమలవారిపల్లె వైఎస్ఆర్ జిల్లా, మైలవరం మండలానికి చెందిన గ్రామము
పెళ్ళి చూపులు (2016 సినిమా)
పెళ్ళి చూపులు తరుణ్ భాస్కర్ దాస్యం దర్శకత్వంలో 2016లో విడుదలైన తెలుగు రొమాంటిక్ కామెడీ సినిమా. సినిమాలో విజయ్ దేవరకొండ, రీతు వర్మ నాయికా నాయకులుగా నటించారు.
ప్రపంచవ్యాప్తంగా 29 జూలై 2016న విడుదలైన ఈ సినిమాకు సమీక్షల్లోనూ, ప్రేక్షకుల్లోనూ మంచి స్పందన లభించి, విజయవంతమైంది.
ప్రధాన పాత్రలైన ప్రశాంత్ (విజయ్ దేవరకొండ), చిత్ర (రీతు వర్మ) పెళ్ళిచూపుల్లో కలవడంతో సినిమా ప్రారంభమవుతుంది. ప్రశాంత్ ఇంజనీరింగ్ చదువుకున్నా బద్ధకంతోనూ, జీవితంలో ఏం చేయాలన్నదానిపై స్పష్టత లేకపోవడంతోనూ ఏ పనీ చేయకుండా ఖాళీగా ఉంటాడు. షెఫ్ (chef)గా కెరీర్ ప్రారంభించి ఓ రెస్టారెంట్ ప్రారంభించాలన్నది అతని కల. చిత్ర చాలా స్పష్టత ఉన్న అమ్మాయి, జీవితంలో ఏం సాధించాలన్న దానిపై సుస్పష్టమైన దృష్టితో తన కలలు నెరవేర్చుకోవడానికి చాలా కష్టపడుతూ ఉంటుంది. ఐతే ఆమె ఓ అబ్బాయితో ప్రేమలో పడి, అతనితో కలిసి రెస్టారెంట్ ఆన్ వీల్స్ (ఫుడ్ ట్రక్) ప్రారంభించి తన కల నెరవేర్చుకుందామని ఆశిస్తుంది. కానీ అతను ఆమెను విడిచిపెట్టేసి, వేరే సంబంధానికి ఒప్పుకోవడంతో చిత్ర తండ్రి ఆమెను సీరియస్ గా తీసుకోవడం మానేస్తాడు. పెళ్ళి సంబంధాలు చూస్తూ ఉంటాడు. ఆమెకు ఆస్ట్రేలియాలో చదువుకోవడానికి తగ్గ డబ్బు తానే సంపాదించుకోవాలని అనుకుంటుంది. ఈ నేపథ్యంలో ప్రశాంత్, చిత్ర పెళ్ళి చేసుకున్నారా? వారి ఆశలు, కలలు ఏమయ్యాయి అన్నది మిగతా కథ.29 జూలై 2016న సినిమా ప్రపంచవ్యాప్తంగా విడుదలైంది.
చిత్రంలో ఆరుపాటలూ, బ్యాక్ గ్రౌండ్ స్కోర్ వివేక్ సాగర్ స్వరపరచగా, రాహుల్ రామకృష్ణ, శ్రేష్ట, శ్రీ పాటలు రాశారు. మధురా ఆడియో ద్వారా సంగీతం విడుదలైంది.
సంస్కృత భారతీ
సంస్కృత భాష పూర్వవైభవాన్ని పునః ప్రతిష్ఠించడానికి ప్రపంచ వ్యాప్తంగా క్రీయాశీలంగా పనిచేస్తున్న సంస్థ సంస్కృత భారతీ. ఒకప్పుడు భారతదేశంలో వ్యావహారిక భాషగా వెలుగొందిన సంస్కృతం, శతాబ్దాలపాటు భారతదేశంపై జరిగిన ఆక్రమణలు, విదేశీయుల పాలన కారణంగా తన వైభవాన్ని కోల్పోయింది. ఆ వైభవాన్ని తిరిగి నెలకొల్పడానికి కంకణం కట్టుకుని అహర్నిశలు విశ్వవ్యాప్తంగా కృషి చేస్తున్నది, సంస్కృత భారతీ. ప్రదాన కార్యాలయము న్యూఢిల్లీ, మరియు అమెరికాలోని కాలిఫోర్నియాలో ఉంది. భారతదేశంలోని అన్ని సంస్కృతాభిమాన సంస్థల యొక్క కేంద్రీకత సంస్థగా ఉంది. అమెరికా, ఇంగ్లాండ్, ఇండోనేషియా, ట్రినిడాడ్, అరబ్ మొదలగు 35 విదేశాలలో సంస్కృత ప్రచారాన్ని దిగ్విజయంగా నిర్వహిస్తుంది. చాము కృష్ణ శాస్త్రి గారిచే 1981 లో 'వదత సంస్కృతమ్-సంసృతం మాట్లాడండి' అనే నినాదంతో స్థాపించబడి విభిన్న ప్రణాళికలతో ముందుకు వెళ్తోంది. సంస్కృతంలో మాట్లాడడం ద్వారా, సంస్కృతంలోనే బోధించడం ద్వారా సంస్కృతాన్ని ప్రచారం చేస్తుంది.
దళాయవలస
దళాయవలస విజయనగరం జిల్లా, గరుగుబిల్లి మండలానికి చెందిన గ్రామము
క్రూ మాడ్యూలు వాతావరణ పునఃప్రవేశ ప్రయోగం
క్రూ మాడ్యూలు వాతావరణ పునఃప్రవేశ ప్రయోగం (The Crew Module Atmospheric Re-entry Experiment  -CARE) భారతీయ అంతరిక్ష పరిశోధనా సంస్థ వారి కక్ష్యా వాహనం యొక్క ప్రయోగాత్మక పరీక్షా వాహనం. 2014  డిసెంబరు 8 న సతీష్ ధావన్ అంతరిక్ష కేంద్రం నుండి ఎల్‌విఎమ్‌3 రాకెట్టు ద్వారా దాన్ని విజయవంతంగా  ప్రయోగించారు.
క్రూ మాడ్యూలు ఇస్రో తలపెట్టిన మానవ సహిత యాత్రలో ఉపయోగించే కక్ష్యా వాహనంలోని ఒక భాగం. కక్ష్యా వాహనంలో రెండు మాడ్యూళ్ళుంటాయి - క్రూ మాడ్యూలు, సర్వీసు మాడ్యూలు. క్రూ మాడ్యూల్లో వ్యోమనాట్లు ప్రయాణిస్తారు.
"కేర్‌"ను జిఎస్‌ఎల్‌వి మార్క్3 పేలోడ్ ఫెయిరింగులో తల్లకిందులుగా అమర్చారు. అది అల్యూమినియం మిశ్రమంతో తయారైంది. పైకి లేచేటపుడు దాని బరువు 3,735 కిలోలు. దాని వ్యాసం 3100 మిమీ, ఎత్తు 2678 మిమీ. మాడ్యూలుకు ఊడదీయగలిగే ఉష్ణ కవచపు తొడుగు ఉంది. పార్శ్వాల్లో మధ్యమ సాంద్రత కలిగిన పలకలు ఉండగా, ముందు వైపున కార్బన్ ఫెనాలిక్ ఫలకాలను అమర్చారు. దానికి బ్యాటరీల నుండి పవరు వస్తుంది. 6 100 న్యూటన్ల థ్రస్టును ఇచ్చే ద్రవ ఇంధన థ్రస్టర్లు కూడా దానికి అమర్చారు.
మాడ్యూలు రికవరీ విధానాన్ని 2014 అక్టోబరు 31 న ప్రయోగాత్మకంగా జరిపారు. ఇందులో భారతీయ తీర రక్షక దళపు "సముద్ర పహ్రీదార్" నౌక పాల్గొంది.
మాడ్యూలును 2014 డిసెంబరు 18 న ఉదయం 9:30 కు ఎల్‌విఎమ్‌3 ద్వారా ప్రయోగించారు. 126 కిమీ ఎత్తున 5.3 కిమీ/సె వేగం వద్ద  మాడ్యూలు విడిపోయింది. కొంతసేపు అదే వేగంతో ప్రయాణించింది. ఈ దశలో మూడు అక్షాల నియంత్రణ మెనూవర్లు జరిపి పునఃప్రవేశ సమయంలో యాంగిల్ ఆఫ్ ఎటాక్ సున్నా డిగ్రీలు ఉండేలా జాగ్రత్త తీసుకుంది.
80 కిమీ ఎత్తున బాలిస్టిక్ పథంలో పునఃప్రవేశం మొదలైంది. ఈ ఎత్తులో చోదనం ఆపేసారు. ఉష్ణ కవచం 1,000 డిగ్రీ C ఉష్ణోగ్రతకు గురైంది. మాడ్యూలు 13 g వరకూ త్వరణాన్ని (వ్యతిరేక త్వరణం) చవి చూసింది.
పునఃప్రవేశం తరువాత మాడ్యూలు అవనతమౌతూ, నీటిలో పడే వరకూ ఉన్న సమయంలో పారాచూట్ వ్యవస్థ ఆమూలాగ్రం పరీక్షలకు గురైంది. అపెక్స్ కవరు విడిపోవడం, క్లస్టరుగా పారాచూట్లు తెరుచుకోవడం వంటివి కూడా ఈ పరీక్షల్లో ఉన్నాయి. మాడ్యూలు వేగం 233 మీ/సె కు తగ్గినపుడు పారాచూట్లు తెరుచుకోవడం మొదలైంది. క్రూ మాడ్యూల్లో మూడు రకాల పారాచూట్లున్నాయి. అవన్నీ జతలుగా ఉన్నాయి. ముందుగా, 2.3 మీ వ్యాసం గల పైలట్ పారాచూట్ జత తెరుచుకుంది. ఆ తరువాత 6.2 మీ డ్రోగ్ పారాచూట్లు తెరుచుకున్నాయి. దీనితో మాడ్యూలు వేగం 50 మీ/సె కు తగ్గింది. 5 కిమీ ఎత్తున ప్రధాన పారాచూట్ల జత తెరుచుకున్నాయి. ఒక్కొక్కటి 31 మీ వ్యాసం గల ఈ పారాచూట్లు భారత్‌లో తయారైన వాటిలో అతి పెద్దవి.
బంగాళాఖాతంలో పోర్ట్‌బ్లెయిర్‌కు 600 కిమీ, శ్రీహరికోట నుండి 1600 కిమీ దూరంలో కేర్ మాడ్యూలు దిగింది. ఆ వెంటనే ప్రధాన  పారాచూట్లను తొలగించుకుంది. మాడ్యూలులోని సిగ్నల్ ను ట్రాకు చేసుకుంటూ,  భారతీయ తీర రక్షక దళం దాన్ని చేరుకుంది. పైకి లేచినప్పటి నుండి, నీటిలో దూకే దాకా మొత్తం ప్రయోగ సమయం 20 నిముషాల 43 సెకండ్లు.
రికవరీ చేసిన మాడ్యూలును 2014 డిసెంబరు 22 న చెన్నైకి తీసుకువచ్చారు. అక్కడి నుండి శ్రీహరికోటకు పంపి ప్రాథమిక పరీక్షలు చేస్తారు. ఆ తరువాత మరిన్ని పరిశీలనల కోసం దాన్ని విక్రం సారాభాయ్ అంతరిక్ష కేంద్రానికి పంపిస్తారు.
దూరదర్శన్ ప్రత్యక్ష ప్రసారంలో కింది టెలిమెట్రీ డేటా కనిపించింది:
ముప్పలనేని శివ
ముప్పలనేని శివ ఒక ప్రముఖ సినీ దర్శకుడు. తెలుగు సినీ పరిశ్రమలో ప్రముఖ నిర్మాణ సంస్థలైన సురేష్ ప్రొడక్షన్స్, స్రవంతి మూవీస్, సూపర్ గుడ్ ఫిలింస్, రామకృష్ణ సినీ స్టూడియోస్ లతో సినిమాలు చేశాడు.
ముప్పలనేని శివ గుంటూరు జిల్లా, బాపట్లలో 1968, నవంబరు 25 న జన్మించాడు. తన స్వస్థలమైన నరసాయ పాళెంలో పమిడి అంకమ్మ ఉన్నత పాఠశాలలో చదివాడు. బాపట్లలోని ఆర్ట్స్ అండ్ సైన్సు కళాశాలలో గ్రాడ్యుయేషన్ పూర్తి చేశాడు. కాలేజీ రోజుల్లో పెయింటింగ్ లో అభినివేశం ఉండేది. ఆధునిక చిత్రకళలో రాష్ట్ర స్థాయి పురస్కారాలు కూడా అందుకున్నాడు.
ప్రారంభంలో శివ ఎ.కోదండరామిరెడ్డి, ముత్యాల సుబ్బయ్య, పరుచూరి సోదరులతో కలిసి పనిచేశాడు. కోదండరామిరెడ్డి దగ్గర సుమారు 20 సినిమాలకు సహాయ దర్శకుడిగా పనిచేశాడు. ఆ సమయంలో అక్కినేని నాగేశ్వరరావు, కృష్ణ, శోభన్ బాబు, కృష్ణంరాజు, చిరంజీవి, కమల్ హాసన్, శ్రీదేవి వంటి వారితో పనిచేశాడు. 1994 లో కృష్ణతో కలిసి ఘరానా అల్లుడు అనే సినిమా చేశాడు. తర్వాత 1995లో వచ్చిన తాజ్ మహల్ సినిమాతో మంచి గుర్తింపు పొందాడు.
ప్రదీప్ (నటుడు)
ప్రముఖ హాస్యచిత్రాల దర్శకుడు జంధ్యాల వెండితెరకు పరిచయం చేసిన నటులలో ప్రదీప్ ఒకడు. 15కి పైగా నంది అవార్డులు అందుకున్నాడు.
జంధ్యాల దర్శకత్వంలో 1981 లో వచ్చిన ముద్ద మందారం ఇతని మొదటి సినిమా. తరువాత కొన్ని సినిమాలలోనే నటించాడు. తరువాత టెలివిజన్ రంగంవైపు మొగ్గు చూపి అనేక సీరియళ్లలో, టెలీ ఫిలింలలో నటించి, దర్శకత్వం వహించాడు. అనేక సీరియళ్లను నిర్మించాడు. ప్రముఖ రంగస్థల కళాకారుడు విన్నకోట రామన్న పంతులు ఇతని తాత.
ప్రదీప్ విజయవాడలో పుట్టి పెరిగాడు. నటనలో ఓనమాలు దిద్దుకున్నది కూడా అక్కడే.జంధ్యాలతో పని చేస్తున్నపుడు స్క్రీన్ ప్లే లో ఆసక్తి కలిగింది. ఆ శిక్షణతో ప్రదీప్ కొన్ని సీరియళ్ళకు దర్శకత్వం వహించాడు. ప్రదీప్ దర్శకత్వం వహించిన మట్టి మనిషి సీరియల్ లో అక్కినేని నాగేశ్వరరావు నటించాడు.
ప్రీమియర్ గని
ప్రీమియర్ గని (Premier Mine - ప్రీమియర్ మైన్) అనేది పెట్ర డైమండ్స్ సొంతమైన ఒక భూగర్భ వజ్రాల గని. ఇది దక్షిణ ఆఫ్రికాలో కుల్లినాన్ పట్టణంలో నెలకొని ఉంది. ప్రీమియర్ గని 1902 లో స్థాపించబడింది, దీనికి దాని శతజయంతి ఉత్సవాలలో నవంబరు 2003 లో కుల్లినన్ డైమండ్ మైన్ అని పేరు మార్చారు. రత్నం యొక్క నాణ్యమైన అతిపెద్ద రఫ్ వజ్రం కుల్లినాన్ డైమండ్ ఇక్కడ కనుగొనబడటంతో ఈ గని 1905 లో ప్రధాన స్థానానికి చేరుకుంది. ఈ గని 100 క్యారెట్ల కంటే ఎక్కువ గల 750 రాళ్ళను మరియు 400 క్యారెట్ల కన్నా ఎక్కువ గల ప్రపంచ వజ్రాల మొత్తం యొక్క పావు భాగం కన్నా ఎక్కువ ఉత్పత్తి చేసింది. ఇది ప్రపంచంలో నీలం వజ్రాల యొక్క ముఖ్యమైన వనరుగా కూడా ఉంది.
బుడిదెంపాడు
బుడిదెంపాడు ఖమ్మం జిల్లా, ఖమ్మం మండలానికి చెందిన గ్రామము
నరమామిడి
నరమామిడి (అబద్దపు అషోకా) ఇది ఉన్నతమైన సతత హరిత వృక్షం, ఇండియకు చెందినది. దీనిని శబ్ద కాలుష్యాన్ని నివారించుటకై నాటుతారు. ఈ చెట్టు 30 అడుగులు వరకు పెరుగుతుంది.
వైద్యంలో దీని ప్రాముఖ్యత వలన 'పొలియాల్థియా' అను పదం గ్రీక్ పదం 'మెని క్యూర్శ్' (అనేక నివారణలు) నుండి స్వకరింపబడింది. దీని ఆకు పరిమాణం చూసి లొంగీఫోలియ అను పదం లాటిన్ భాషాలో నుండి స్వీకరింపబడినది .
కొన్ని కొన్ని లక్షణాల వలన ఈ నరమామిడిని చూసి అషోక అని పొరబడతారు. కొన్ని లక్షణాల వలన ఈ చెట్టుకి కొమ్మలు ఉండవు అనుకుంటాము కాని ఇది సహజసిద్దముగానే పెరుగుతుంది.
ఇవి ఇండియ మరియు శ్రీలంకలో కనబడతాయి. ఇవి ఇప్పటికే చాలా దేశాలలో తోట్లల్లో పెంచుకుంటున్నారు.
దీని తాజా ఆకులు కోప్పరి బ్రౌన్ రంగు తాకడానికి మృదువుగా, తేలికగా వుంటుంది. ఆకులు లాంస్ ఆకారమ్లో మూలలు ఉంగరాలు మాదిరిగా ఉండును.
వశంత ఋతువులో ఈ చెట్టు ఒక పల్చని మెరుపులాంటి పచ్చని పువ్వులు వుంటాయి. ఈపువ్వులు తక్కువ కాలం బ్రతుకుతాయి, 2 లేక 3 వారాలు, ఇవి దీని రంగు వలన ప్రస్ఫుటమవ్వవు. పళ్లు 10-20 సమూహాలలో పుడతాయి. ఉడ్నామిస్ స్కోలోపేసస్ గబ్బిలాలు ఈ పళ్లను ఇష్టపడతాయి.
బాల గోకులం
బాల గోకులం అనునది ఒక అంతర్జాల వెబ్‌సైట్.
ప్రస్తుత నాగరిక ప్రపంచపు చిన్నారులకు బాల్యం అంటే చదవటం, వ్రాయడం మాత్రమే. మా పెద్దలు ఆటల ద్వారానే విద్యను అభ్యసించారు. దానికి ఉదాహరణ ఆ రోజుల్లో గురుకులాలు ఉండేవి. మా రోజుల్లో విద్యాలయాలు ఆటలకు కూడా ప్రాదాన్యతను ఇచ్చేవి. కాని ప్రస్తుత నాగరిక ధోరణి కేవలం పుస్తక ప్రపంచాన్ని, అక్షరాల ఆటలను మాత్రమే యువతకు పరిచయం చేస్తోంది.
శ్రీ కృష్ణుని బాల్యపు లీలలను గోకులం వివరిస్తుంది. అదే అర్ధంతో ఈ తరం యువతకు బాల్యాన్ని ఆనందిస్తూ విద్యనూ నేర్చుకునే అవకాశాన్ని కల్పించటానికి కొంత మంది మహానుభావుల నిర్విరామ శ్రమకు మారు పేరే ఈ బాల గోకులం.
గోకులంలొ చిన్నారులు ఆట పాటలతో పాటు సమాజం-విలువలు, సంస్కృతీ సంప్రదాయాలు ఇంకా మానవత్వపు విలువలు -అనుసరణ ఇలా అనేకమైన విషయాలఫై అవగాహన పొందుతున్నారు. ఇక్కడ నేర్పించే గురువులందరూ ఒక సేవ భావంతో పిల్లలకు ఈ అనంతమైన జ్ఞానాన్నిఉచితంగా భోదిస్తున్నారు. అలాగే గోకులానికి వచ్చే చిన్నారులు ఎవరు ఎలాంటి రుసుమును చెల్లించనవసరం లేదు.
దీప్తి భట్నాగర్
దీప్తి భట్నాగర్ (జననం: సెప్టెంబరు 30, 1967) ఒక భారతీయ సినీ నటి మరియు మోడల్. పెళ్ళిసందడి సినిమాతో తెలుగు ప్రేక్షకులకు సుపరిచితురాలు. సంజయ్ గుప్తా దర్శకత్వంలో వచ్చిన రాం శాస్త్ర అనే సినిమాలో జాకీ ష్రాఫ్, మనీషా కొయిరాలాతో పాటు నటించింది.
భట్నాగర్ ఉత్తర ప్రదేశ్ లోని మీరట్ లో జన్మించింది. ప్రాథమిక విద్య ఢిల్లీలో పూర్తి చేసింది. మీరట్ విశ్వవిద్యాలయంలో చదివింది. 1992 లో మీరట్ లో ఉన్న తన హస్తకళల సంస్థను ప్రచారంలోకి తెచ్చేందుకు మంచి ప్రకటనల సంస్థను వెతుక్కుంటూ ముంబై వెళ్ళింది.
1992 లో ముంబై వెళ్ళినపుడు రూపమాలిని అనే చీరల సంస్థ తమ ఉత్పత్తులకు మోడల్ గా ఉండమని ఒక ప్రకటన సంస్థ ఆహ్వానించింది. దాని తర్వాత ఆమెకు వరుసగా 12 అవకాశాలు వచ్చాయి. దాంతో ఆమె తన హస్తకళల సంస్థను చూసుకోవడం మానేసి పూర్తి స్థాయి మోడలింగ్ వృత్తిలోకి ప్రవేశించింది. 1990 లో ఈవ్స్ వీక్లీ పోటీల్లో విజేతగా నిలిచింది. తరువాత కొద్దిరోజులకే సింగపూర్ లాంటి దేశాలలో అంతర్జాతీయ ఫ్యాషన్ ప్రదర్శనల్లో పాల్గొన్నది.
రాజా రవీంద్ర
రాజా రవీంద్ర ఒక ప్రముఖ సినీ నటుడు. సూర్యవంశం, పెదరాయుడు లాంటి సినిమాలలో నటించాడు. కొద్దికాలం పాటు హీరో, హీరోయిన్లకు డేట్లు చూసేవాడు. 1993 లో వచ్చిన నిప్పురవ్వ అనే సినిమా రాజా రవీంద్ర మొదటి సినిమా.
మురారి (కవి)
మురారి రామయణంపై ప్రముఖ నాటకమైన అనర్ఘ రాఘవం రాసిన ప్రాచీన కవి. కొంతమంది చరిత్రకారులు ఆయనది క్రీ.శ. 750-850 మధ్య కాలానికి చెందినవారిగా నిర్ణయించారు. కొంతమంది మురారిని ఆంధ్రుడు అని అభిప్రాయపడగా, మరికొందరు బెంగాల్ కు చెందిన బ్రాహ్మణునిగా భావిస్తారు. దక్షిణంలో ముఖ్యంగా ఆంధ్రులకు మురారి అభిమానకవిగా కనిపిస్తూ ఉంటారు. ఆయన రాసిన రచనలు ఆంధ్రాలో చాలా ప్రసిద్ధమైనవి. అనర్ఘ రాఘవం నాటకానికి కూడా తెలుగు అనువాదాలు ఉన్నాయి. ఈ నాటకంలోని సప్తమాంకంలో నర్మదానదీ తీరాన ఉన్న మాహిష్మతి నగరాన్ని కలచురి రాజుల రాజధాని అంటూ విశేషంగా ప్రస్తావించడంతో మాషిష్మతి నగరవాసి, ఆంధ్రుడు అని భావిస్తున్నారు.
మురారి తండ్రి శ్రీవర్ధ్మానకుడు, తల్లి తంతుమతి. ఆయన రాసిన అనర్ఘ రాఘవం నాటకంలో తనది మౌద్గల్య గోత్రమని ప్రస్తావించుకున్నారు. కాశ్మీరరాజు అవంతివర్మ ఆస్థానకవి అయిన ఆనందవర్ధనునికి సమకాలీకుడైన రత్నాకరుడు తన హరవిజయంలో మురారిని ప్రశంసించారు. రత్నాకరుడు క్రీ.శ 9వశతాబ్దానికి చెందినవారు కావడంతో మురారి క్రీ.శ 750-850 కాలానికి చెందినవారిగా పలువురు చరిత్రకారులు నిర్ధారించారు. అలాగే భవభూతి రాసిన ఉత్తరరామ చరిత్రలోని శ్లోకాల అనుకరణలు మురారి అనర్ఘ రాఘవంలో కనిపించడం ఈ వాదనకు బలమిస్తోంది.
ఈ నటకానికి ఏడు అంకాలు. ప్రధమాంకం విశ్వామిత్రుడు రామలక్ష్మణులను యాగ రక్షణార్ధం తన వెంట తీసుకువెళ్ళడంతో ముగుస్తుంది. రెండో అకంలో రావణాదుల పరిచయం, తాటక వధ, మిథిలా ప్రయాణం వర్ణించారు మురారి. రావణుడు సీతను వివాహామాడ దలచుకోవడంతో మొదలయ్యే మూడో అంకం రాముడు హరివిల్లు విరవడం, రావణుని పురోహితుడు శేషల్కుడు దీనికి ప్రతీకారం తప్పదని రాముని బెదిరంచడంతో పూర్తవుతుంది. ఇక నాలుగో అంకంలో రావణుని మంత్రి మాల్యవంతుడు సీతా రాములకు వియోగం కలగాలనీ, కైకేయి ద్వారా రామునికి వనవాసమయ్యేట్లు చేయమని శూర్పణకను ప్రేరేపిస్తాడు. రామ పరశురాముల సంభాషణ, రామునికి రాజ్యాభిషేకం చేస్తానని దశరథుడు ప్రకటించడం, కైకేయి వరాలను తెలుపుతూ మంథర ప్రవేశించడం, అవి విని దశరథుడూ మూర్చిల్లడంతో నాలుగో అంకం పూర్తవుతుంది. రాముడు వనవాసంలో ఎందరో రాక్షసుల్ని సంహరించినట్టు జాంబవంత, శ్రమణుల సంభాషణ ద్వారా చెప్తూ పంచమాంకం మొదలవుతుంది, సీతాపహరణం, జటాయు మరణం, వాలి సంహారం, సుగ్రీవ పట్టాభిషేకం ఉంటాయి ఈ అంకంలో. ఆరవ అంకంలో రావణుని గూఢచారులు శుక, సారణులు రాముడు సేతుబంధనం చేశాడని మాల్యవంతునికి వివరిస్తారు. కుంభ, ఇంద్రజిత్తులతో రామ యుద్ధం, రావణ వధతో ఈ అంకం పూర్తవుతుంది. ఆఖరిది అయిన సప్తమాంకంలో సీతారాములు, లక్ష్మణ, హనుమంతాదులు పుష్పకవిమానంపై అయోధ్య పయనం, సుమేరు, చంద్ర లోకాలు, నదులు, ఉపనదుల వర్ణనలు ఉంటాయి. రాముని రాజ్యాభిషేకంతో నాటకం ముగుస్తుంది.
భవభూతి పదవిన్యాసాన్ని, మాఘుని పదలాలిత్యాన్ని అనుకరించడానికి ప్రయత్నించారనేది పండితుల పరిశీలన. మురారి చాలా చోట్ల అప్రసిద్ధమైన పదాలను వాడారు. ప్రాచీన లాక్షణికులు ఆయనను ప్రౌఢశైలిని ప్రశంసించారు. నాటకీకరణ కోసం రామయణ కథను కొంచెం మార్చారు మురారు. ఈ నటకంలో వర్ణనలు ఎక్కువ కావడం వల్ల కొంత కావ్య స్వరూపం వచ్చిందంటారు పండితులు.
మీమాంస దర్శనంలో రెండు భిన్న మతాలుంటాయి. కుమారిల భట్టు మతం మొదటిది కాగా, ప్రభాకరుని మతం రెండోది. అయితే కొంతమంది పండితులు మురారి మతాన్ని మూడోదానిగా ప్రస్తావిస్తారు. దీనిబట్టీ మురారి ప్రసిద్ధ మీమాంసకుడని వివరిస్తారు.
అప్పికట్ల జోసఫ్
అప్పికట్ల జోసఫ్ స్వాతంత్య్ర సమర యోధుడు.1949-52 వరకు రాజ్యసభ సభ్యుడు.కృష్ణాజిల్లా గుడివాడ మండలం, వెంట్రప్రగడ గ్రామంలో 1917లో అప్పికట్ల భూషణం, దుర్గమ్మ దంపతులకు ప్రథమ సంతానంగా జోసెఫ్‌ జన్మించారు. చిన్నతనంలోనే తండ్రి మరణించడం వలన జోసెఫ్‌ తల్లి తమ స్వగ్రామమైన అంబాపురం వచ్చి, ఉయ్యూరు ‘క్రైస్తవ రెసిడెన్షియల్‌ పాఠశాల’లో కుమారుడిని చేర్పించారు. జోసెఫ్‌ చదువుకుంటూనే, సెలవు దినాలలో కూలీపనిచేసి కుటుంబానికి ఆర్థికంగా సహకరిస్తూ, మెట్రిక్యులేషన్‌ పూర్తిచేశారు. జోసెఫ్‌ చిన్నవయసులోనే రాజకీయరంగ ప్రవేశం చేశారు. మహాత్మా గాంధీ పిలుపు మేరకు జాతి శ్రేయస్సు కోరి బ్రిటీష్‌ దొరలను ఎదుర్కోవడానికి సిద్ధపడ్డారు. జాతీయ కాంగ్రెస్‌ ఉద్యమంలో సన్నిహితులైన మహమ్మద్‌ యాసిన్‌, సిరిపురం కోటేశ్వరరావులతో కలిసి ‘క్విట్‌ ఇండియా’ ఉద్యమంలో పాల్గొన్నారు. 1940వ సం.లో కోస్తా ప్రాంతంలో ముసునూరు, ఆగిరిపల్లిని కేంద్రాలుగా చేసుకుని ఉద్యమాన్ని ముందుకు నడిపించిన యువ నాయకుడు, స్వాతంత్య్ర సమరయోధుడు అప్పికట్ల జోసెఫ్‌ అని, చరిత్రకారుడు బిపిన్‌ చంద్ర తన ప్రఖ్యాత రచన ‘ఇండియన్‌ నేషనల్‌ మూవ్‌మెంట్‌, ద లాంగ్‌ టర్మ్‌ డైనమిక్స్‌’లో పేర్కొన్నారు.స్వాతంత్ర్యోద్యమంలో బెజవాడ గోపాలరెడ్డి, నీలం సంజీవరెడ్డి, కాకాని వెంకటరత్నం, ఘంటసాల వెంకటేశ్వరరావు, టంగుటూరి ప్రకాశంపంతులు, ఎన్‌.జి. రంగా, అయ్యదేవర కాళేశ్వరరావు, తెన్నేటి విశ్వనాథం, గొట్టిపాటి బ్రహ్మయ్య, గౌతు లచ్చన్న లాంటి ఉద్దండులతో కలిసి ఆయన పనిచేశారు.జోసెఫ్‌ గారిని టంగుటూరు ప్రకాశం పంతులు గారు కన్న కొడుకుగాను, కాకాని వెంకటరత్నం గారు దత్త పుత్రునిగాను, అయ్యదేవర కాళేశ్వరరావు గారు ప్రియ శిష్యునిగాను కొనియాడేవారు. జోసెఫ్‌, శ్రీమతి మార్తమ్మ దంపతులు తమ ఐదుగురు కుమారులు, ఇద్దరు కుమార్తెలు.1996 ఆగస్టు 31వ తేదీన తుది శ్వాస విడిచారు.